title: Rozhodnutie Rady z 22. júla 2002, ktoré sa týka účasti spoločenstva v Medzinárodnej študijnej skupine pre kaučuk

text:
Dôležité právne oznámenie

|

32002D0651

Úradný vestník L 215 , 10/08/2002 S. 0013 - 0022

		Rozhodnutie Radyz 22. júla 2002,ktoré sa týka účasti spoločenstva v Medzinárodnej študijnej skupine pre kaučuk(2002/651/ES)RADA EURÓPSKEJ ÚNIEso zreteľom na Zmluvu o založení Európskeho spoločenstva a najmä na jej článok 133,so zreteľom na návrh Komisie,keďže:(1) medzinárodná študijná skupina pre kaučuk (IRSG) bola založená v roku 1944, po ukončení činnosti Medzinárodného systému regulácie kaučuku, ktorý bol v činnosti od roku 1934. Zmeny a doplnky k rokovaciemu poriadku boli prijaté skupinou na zasadnutiach vedúcich delegácií, ktoré sa konali počas tridsiateho šiesteho a tridsiateho siedmeho Zhromaždenia národov v Tokiu (marec 1995) a Phukete (apríl 1996);(2) IRSG je medzivládna organizácia so štatútom uznávaného medzinárodného orgánu, ktorá sa nachádza v Spojenom kráľovstve, ako sa formálne ustanovilo Dohodou o ústredí s vládou Spojeného kráľovstva podpísanou 14. februára 1978, ktorá definuje privilégiá a imunitu požívanú skupinou a jej sekretariátom. Cieľom skupiny je: "…poskytnúť fórum pre diskusiu o problémoch ovplyvňujúcich produkciu, spotrebu a obchodovanie s prírodnými a syntetickými kaučukmi a zber a rozširovanie obsiahlych štatistických informácií o svetovom priemysle kaučuku";(3) skupine slúži sekretariát, ktorého generálny tajomník, zodpovedný za skupinu a výkonný výbor, je výkonným riaditeľom; z hľadiska administratívy generálny tajomník oznamuje výkonnému výboru, ktorý sa stretáva štyri až šesťkrát ročne, štrnástich členských vlád zvolených na výročnom zasadnutí, z ktorých pozostáva. Predseda skupiny je volený na dvojročné obdobia na výročných zasadnutiach a zastáva funkciu ex officio vo výkonnom výbore. Najvyšší orgán tvoria hlavy delegácií, ktoré sa stretávajú na výročných alebo osobitných zasadnutiach;(4) aktivity skupiny poskytujú priestor na diskusiu záležitostí ovplyvňujúcich celosvetový priemysel kaučuku, zber, validáciu a uverejňovanie spoľahlivých štatistík o produkcii, spotrebe a obchode s prírodným a syntetickým kaučukom. Sú financované najmä z príspevkov členských vlád. Zo schváleného rozpočtu sa 60 % pokryje zo základných príspevkov, ktoré sa platia v rovnakých čiastkach všetkými členskými vládami. Zvyšných 40 % pokryjú členské vlády v pomere k ich produkcii alebo spotrebe nového kaučuku (podľa toho, ktorá z nich je väčšia) v kalendárnom roku pred príslušným finančným rokom;(5) po ukončení činnosti Medzinárodnej Rady pre prírodný kaučuk (INRO) 31. augusta 2001, by bol budúci dialóg medzi krajinami vyvážajúcimi a dovážajúcimi prírodný kaučuk lepšie dosiahnuteľný posilnením dlho existujúcej IRSG, ktorá je priestorom na diskusiu záležitostí ovplyvňujúcich dodávku a dopyt po syntetickom aj prírodnom kaučuku;(6) niekoľko členských štátov Európskej únie je členmi IRSG, a to: Belgicko, Francúzsko, Nemecko, Taliansko, Holandsko, Španielsko a Spojené kráľovstvo;(7) Rada Európskej únie, na základe odporúčania jej Pracovnej skupiny o komoditách, vyzvala Komisiu na prijatie všetkých potrebných opatrení, umožňujúcich prijatie Európskeho spoločenstva do IRSG za plnoprávneho člena,ROZHODLA TAKTO:Článok 1Stanovy a rokovací poriadok Medzinárodnej študijnej skupiny pre kaučuk (IRSG) sa týmto prijíma Európskym spoločenstvom.Znenie stanov a rokovacieho poriadku je pripojené k tomuto dokumentu.Článok 2Predseda Rady sa týmto splnomocňuje na menovanie osôb oprávnených na podanie prijímacej listiny pre pristúpenie ku členstvu IRSG v mene spoločenstva.V Bruseli 22. júla 2002Za RadupredsedaP. S. Møller--------------------------------------------------PRÍLOHASTANOVY A ROKOVACÍ PORIADOK MEDZINÁRODNEJ ŠTÚDIJNEJ SKUPINY PRE KAUČUKSTANOVYPodmienky založenia1. Členstvo v Medzinárodnej študijnej skupine pre kaučuk sa sprístupní krajinám, ktoré sa zaujímajú o produkciu, spotrebu alebo obchodovanie s prírodným a syntetickým kaučukom.2. Členovia prispievajú, na základe dohody, príspevkom potrebným pre aktivity skupiny.3. Ústredie skupiny je v Londýne, kde sa nachádza aj sekretariát skupiny pre riadenie jej činnosti, najmä pre zbieranie a rozširovanie štatistík.4. Skupina sa stretáva pravidelne, v časoch a na miestach vhodných pre členov, na účely posúdenia štatistického stavu a diskusiu o všeobecných problémoch v priemysle kaučuku.5. Skupina vypracuje alebo poverí vypracovaním štúdií o situácii na svetovom trhu s kaučukom, ktoré považuje za vhodné, so zreteľom najmä na poskytnutie obsažnej informácie o stave dodávky a dopytu a jeho pravdepodobnom vývoji.6. Skupina zváži opatrenia zamerané na zvýšenie svetovej spotreby kaučuku.7. Skupina zváži najvhodnejší spôsob riešenia akýchkoľvek príslušných osobitných ťažkostí členov a môže o tom predložiť správy a odporúčania.8. Ostatné vlády a medzivládne organizácie, ktoré prejavia záujem, môžu byť informované o vypracovaných štúdiách a výsledkoch diskusií, ktoré považujú za vhodné.Povinnosti členov9. Členovia sa zaväzujú, pokiaľ je to možné, poskytnúť sekretariátu štatistiky, týkajúce sa produkcie, spotreby a obchodovania s kaučukom na ich príslušných územiach, a ostatné informácie potrebné pre súčasné odhady a budúce trendy.10. Zo schváleného ročného rozpočtu sa 60 % pokryje základnými príspevkami platenými v rovnakých čiastkach členskými vládami.11. Zvyšných 40 % zo schváleného rozpočtu sa pokryje členskými vládami v pomere k ich produkcii alebo spotrebe nového kaučuku (podľa toho, ktorá z nich je väčšia) v kalendárnom roku pred príslušným finančným rokom. Za predpokladu, že neprítomnosť potrebných štatistík znemožňuje stanovenie príspevku podľa tohto pravidla, výkonný výbor určí na základe najlepšej dostupnej informácie príspevok, ktorý sa má zaplatiť a vyzve príslušnú vládu na súhlas s týmto stanovením.12. Noví členovia pristupujúci ku skupine v priebehu finančného roka prispievajú do rozpočtu takto:i) od 1. júla do 30. septembra plným základným príspevkom;ii) od 1. októbra do 31. decembra tromi štvrtinami základného príspevku;iii) od 1. januára do 31. marca jednou polovicou základného príspevku;iv) od 1. apríla do 30. júna jednou štvrtinou základného príspevku.13. Všetky sumy, splatné členskými vládami, sa musia zaplatiť v ich príslušných národných menách, ak sú zameniteľné za menu Spojeného kráľovstva; v ostatných prípadoch v mene Spojeného kráľovstva.14. Členom s dvojročným nezaplateným príspevkom, pokiaľ skupina nerozhodne inak, sa pozastavia privilégiá členstva, pokiaľ nezaplatia nedoplatky a príspevky za súčasný rok.Organizácia a postupy15. Skupina zasadá najmenej raz za každý kalendárny rok a v ďalších termínoch, ktoré môže určiť výkonný výbor.16. Skupina zasadá v Londýne alebo na inom mieste, o ktorom môže rozhodnúť skupina alebo výkonný výbor, na základe pozvania členskej vlády.17. Členské vlády, ktoré tvoria skupinu, menujú jedného zástupcu, ktorý môže byť sprevádzaný poradcami na ktoromkoľvek zasadnutí skupiny.18. Ak nie je možné, aby sa zástupca zúčastnil na zasadnutí skupiny, ktorákoľvek členská vláda môže byť zastúpená náhradníkom.19. Prítomnosť jednoduchej väčšiny členov skupiny vrátane najmenej troch producentov prírodného kaučuku a šiestich spotrebiteľov, vrátane najmenej troch producentov syntetického kaučuku, je potrebná na dosiahnutie kvóra na akomkoľvek zasadnutí skupiny.20. Úradníci skupiny zahŕňajú predsedu, podpredsedu a generálneho tajomníka.21. Predseda a podpredseda sú volení skupinou a zastávajú úrad po dva finančné roky skupiny; sú spôsobilí pre opätovné zvolenie. Ak sa v ktoromkoľvek kalendárnom roku koná zasadnutie skupiny po 30. júni, súčasný predseda a podpredseda zastávajú úrad do zvolenia nového predsedu a podpredsedu na ďalšom zasadnutí skupiny.22. Skupina menuje generálneho tajomníka, ktorý je výkonným riaditeľom sekretariátu a je zodpovedný voči skupine a výkonnému výboru za jej prácu.23. Skupina menuje výkonný výbor, ktorý vykonáva právomoci za a v mene skupiny, podľa jej rozhodnutia a poverenia a ktorý je oprávnený konať v neodkladných záležitostiach v súlade s cieľmi a politikou skupiny.24. Skupina môže menovať také výbory alebo poradné skupiny, ktoré môže z času na čas považovať za potrebné a určí ich členstvo a funkcie.25. Skupina poverí prípravou a uverejnením štúdií o stave na svetovom trhu s kaučukom a o ostatných témach, ktoré považuje za vhodné.26. Pozorovateľ, ktorý si praje byť vypočutý na zasadnutí skupiny, informuje o svojom prianí pred zasadnutím predsedu, ktorý môže, po vlastnom uvážení, vyzvať pozorovateľa na vyjadrenie sa vo vhodnom čase. Pozorovateľ môže byť prizvaný predsedom na zasadnutie skupiny s cieľom zúčastniť sa na práci ktoréhokoľvek výboru.27. Skupina môže tento rokovací poriadok kedykoľvek zmeniť a doplniť alebo preskúmať.Finančné pravidlá28. Finančný rok trvá od 1. júla do 30. júna.29. Bankový účet v mene sekretariátu Medzinárodnej študijnej skupiny pre kaučuk bude vedený v Londýne.30. Bankový účet je riadený šekmi podpísanými:i) generálnym tajomníkom; aleboii) v jeho neprítomnosti predsedom alebo podpredsedom skupiny alebo výkonného výboru; aleboiii) v ich neprítomnosti ktorýmkoľvek riadnym členom výkonného výboru. Pri čiastke presahujúcej určitý limit, stanovený výkonným výborom, sa na šekoch vyžadujú dva podpisy.31. Účty sekretariátu sa vedú generálnym tajomníkom.32. Všetky obdržané peniaze sa bezodkladne uložia v banke. Pohotovostný účet je vedený generálnym tajomníkom pre drobné hotovostné platby a príjmy do čiastky určenej výkonným výborom.33. Audítori sú menovaní skupinou.34. Generálny tajomník rozošle všetkým členským vládam, ihneď ako je to možné, po ukončení finančného roku, ročné vyhlásenie o účtoch potvrdené predsedom alebo podpredsedom, generálnym tajomníkom a audítormi.35. Generálny tajomník je zodpovedný za vyhotovenie a predloženie predbežného rozpočtu výkonnému výboru, najneskôr do 31. marca každého roku, pre nasledujúci finančný rok, na schválenie skupinou. Ak sa v ktoromkoľvek kalendárnom roku koná výročné zasadnutie skupiny po 30. júni, predbežný rozpočet odporúčaný na schválenie výkonným výborom najneskôr do 31. marca, sa rozošle členským vládam na pripomienkovanie a výkonný výbor je oprávnený schváliť rozpočet pre nasledujúci rok, so zreteľom na pripomienky obdržané od členských vlád.36. Generálny tajomník je zodpovedný za predloženie schváleného rozpočtu členským vládam a požaduje zaplatenie celého príspevku, ktorý je stanovený v uvedenom rozpočte, od každej vlády.37. Cestovné a výdavky na diéty členov zúčastňujúcich sa na zasadnutiach skupiny sú hradené príslušnými členskými vládami a nepripisujú sa na účty skupiny.Výkonný výbor38. Výkonný výbor pozostáva z členských vlád, zvolených na výročnom zasadnutí skupiny. Predseda a podpredseda skupiny sú členmi ex officio. Všetci členovia výboru, ktorí si prajú zastávať svoju funkciu po druhý alebo nasledujúci rok, sa podrobia znovuzvoleniu na výročnom zasadnutí.39. Prítomnosť jednoduchej väčšiny vrátane dvoch producentov prírodného kaučuku a dvoch spotrebiteľov (vrátane najmenej jedného producenta syntetického kaučuku) tvorí kvórum.40. Predseda a podpredseda výboru sú volení členmi výboru na zasadnutí výboru nasledujúcom ihneď po výročnom zasadnutí skupiny.41. Výbor je zodpovedný za:a) posúdenie pokroku v činnosti, ktorá sa má vykonať medzi zasadnutiami skupiny a podávanie, ak je to potrebné, ďalších inštrukcií o ňom generálnemu tajomníkovi;b) zváženie iných záležitostí, ktoré môžu vyvstať medzi zasadnutiami skupiny, navrhovanie vhodných odporúčaní (pozri klauzulu 45) a, ak je to potrebné a naliehavé, prijímanie opatrení, ktoré sú v súlade s cieľmi a politikou skupiny;c) dohliadanie na administratívnu a finančnú prácu sekretariátu, podľa potreby;d) odporúčanie rozpočtu na schválenie skupinou alebo, podľa ustanovenia klauzuly 35, schválenie rozpočtu pre nasledujúci rok;e) predloženie správy na výročnom zasadnutí skupiny o činnosti od predchádzajúceho výročného zasadnutia skupiny;f) vykonanie inej práce za a v mene skupiny, ak tak skupina rozhodne.42. Výbor zasadá v čase určenom jeho členmi alebo môže byť zvolaný generálnym tajomníkom, avšak v každom prípade do šiestich mesiacov od predchádzajúceho výročného zasadnutia skupiny.43. Všetky členské vlády obdržia vopred program zasadnutí výboru a po jeho schválení obdržia zápisnicu o zasadnutiach.44. Ktorákoľvek členská vláda sa môže, na požiadanie predložené predsedovi výboru, zúčastniť akéhokoľvek celého zasadnutia výboru alebo jeho časti.45. Všetky odporúčania výboru rozošle generálny tajomník členským vládam skupiny pred ich implementáciou, s dostatočným časovým predstihom na vznesenie námietok ktorýmkoľvek členom, ak si tak želá.Štatistický výbor46. Štatistický výbor pozostáva zo všetkých členov skupiny, ktorí si prajú v ňom pôsobiť, a pomáha mu výbor odborných štatistikov pre kaučuk, ktorý je menovaný ročne skupinou na odporúčanie Štatistického výboru.47. Výbor si volí vlastného predsedu, ktorý je zvyčajne tiež predsedom výboru odborných štatistikov pre kaučuk, a ktorý zastáva úrad jeden finančný rok a je spôsobilý na opätovné zvolenie. Ak sa v ktoromkoľvek kalendárnom roku výročné zasadnutie skupiny koná po 30. júni, súčasný predseda naďalej zastáva úrad do svojho znovuzvolenia alebo do menovania nového predsedu na ďalšom zasadnutí skupiny.48. Výbor je zodpovedný za:i) posudzovanie a oznamovanie stavu v dodávke/dopyte kaučuku;ii) preskúmanie a oznamovanie akéhokoľvek príbuzného subjektu uvedeného skupinou.49. Výbor nevydáva komuniké pre tlač, pokiaľ tak neschváli skupina na zasadnutí alebo v iných prípadoch výkonný výbor, alebo generálny tajomník.Generálny tajomník a sekretariát50. Generálny tajomník je výkonným riaditeľom sekretariátu a je zodpovedný voči skupine za jeho činnosť.51. Zodpovednosť generálneho tajomníka v takých záležitostiach ako sú financie, stretnutia zamestnancov atď., sa podrobnejšie stanovia výkonným výborom s ohľadom na príkaz skupiny. Vo všetkých týchto záležitostiach generálny tajomník koná ako zmocnenec za všetkých členov skupiny.52. Sekretariát vykonáva všetku svoju prácu nestranne, neuverejňuje predchádzajúce neuverejnené materiály dodané členskými vládami bez ich predchádzajúceho schválenia a nezačína diskusie o politických otázkach.53. Funkcie sekretariátu sú:i) poskytovať skupine najlepšie možné informácie o štatistikách a o širších ekonomických záležitostiach, ak sa týkajú kaučuku;ii) zabezpečiť komunikáciu medzi členskými vládami o záležitostiach kaučuku v obdobiach medzi zasadnutiami skupiny;iii) vykonávať potrebné prípravy pre zasadnutia skupiny;iv) udržiavať spojenie s ostatnými medzinárodnými organizáciami, ktorých práca súvisí s prácou skupiny a ktoré majú o prácu skupiny záujem;v) vypracovanie štúdií, ktoré skupina môže nariadiť v súlade s odsekmi 5 a 25.ROKOVACÍ PORIADOKZmeny a doplnky k rokovaciemu poriadku boli prijaté skupinou na zasadnutiach vedúcich delegácií, ktoré sa konali počas tridsiateho šiesteho a tridsiateho siedmeho Zhromaždenia národov v Tokiu a Phukete. Pravidlá 1 až 10 boli prijaté na zasadnutí 1. a 2. marca 1995 a nadobudli účinnosť 2. marca 1995. Pravidlá 11 a 12 boli prijaté na zasadnutí 15. a 16. apríla 1996, a nadobudli účinnosť 16. apríla 1996.Pravidlo 1Hlasovací poriadoka) Rozhodnutia v každej skupine, výkonnom výbore a na zasadnutiach výboru sa prijímajú, vždy pokiaľ je to možné, na základe konsenzu bez hlasov proti, formálnych námietok alebo výhrad. Predsedovia zasadnutí sa snažia pri všetkých rozhodnutiach o dosiahnutie konsenzu a, ak sú výhrady, mal by sa poskytnúť, ak je to vôbec možné, dostatočný čas na dosiahnutie kompromisu a konsenzu.b) Ak podľa názoru predsedu zasadnutia neexistuje možnosť dosiahnutia konsenzu o akejkoľvek záležitosti, hlasuje sa o nej.c) Hlasovanie sa vykonáva zvyčajne takým spôsobom, aby sa zachovala maximálna transparentnosť pri prijímaní rozhodnutia a podľa výhradného uváženia predsedu zasadnutia sa koná zdvihnutím ruky alebo prezentáciou. Za výnimočných okolností môže predseda, so súhlasom jednoduchej väčšiny prítomných a hlasujúcich, rozhodnúť o potrebe tajného hlasovania alebo korešpondenčného hlasovania príslušných členov.d) Rozhodnutia hlasovaním, vzhľadom na ustanovenia e), sa zvyčajne prijímajú prostou väčšinou prítomných a hlasujúcich, za predpokladu, že rozhodnutie skupiny požaduje súhlasný hlas najmenej troch producentov prírodného kaučuku a troch spotrebiteľov kaučuku, vrátane dvoch producentov syntetického kaučuku, a rozhodnutie výkonného výboru požaduje súhlasný hlas najmenej dvoch producentov prírodného kaučuku a dvoch spotrebiteľov, vrátane jedného producenta syntetického kaučuku.e) Rozhodnutia prijímané hlasovaním, ktoré sa týkajú:i) schválenia alebo odporúčania rozpočtu;ii) úľavy na povinnostiach, pozastavenia práv alebo vylúčenia členských vlád,vyžadujú dvojtretinovú väčšinu prítomných a hlasujúcich, za predpokladu, že sa vyžaduje súhlasný hlas jednoduchej väčšiny producentov prírodného kaučuku a spotrebiteľov, počítaný zvlášť.f) Rozhodnutia prijímané hlasovaním, ktoré sa týkajú:i) posúdenia alebo ukončenia Dohody o ústredí;ii) zmeny a doplnku stanov alebo rokovacieho poriadku;iii) umiestnenia ústredia,sa prijímajú iba konsenzom.g) Generálny tajomník môže, so súhlasom predsedu výkonného výboru, predložiť návrh na korešpondenčné hlasovanie výkonného výboru, ak sa požaduje bezodkladné rozhodnutie. Členovia majú možnosť schválenia, neschválenia alebo postúpenia na ďalšie zasadnutie výkonného výboru. Schválenie vyžaduje súhlasné hlasy, ako je ustanovené v d) a e), s výnimkou, ak dvaja producenti prírodného kaučuku a dvaja spotrebitelia (vrátane jedného producenta syntetického kaučuku), požadujú odloženie rozhodnutia na nasledujúce zasadnutie výkonného výboru.h) Predseda výkonného výboru môže, so súhlasom jednoduchej väčšiny výkonného výboru, predložiť akýkoľvek návrh na korešpondenčné hlasovanie členov skupiny. Členovia skupiny majú možnosť schválenia, neschválenia alebo postúpenia na výročné alebo osobitné zasadnutie skupiny. Schválenie vyžaduje súhlasne hlasy, ako je ustanovené v d) a e), za predpokladu, že traja producenti prírodného kaučuku a traja spotrebitelia (vrátane dvoch producentov syntetického kaučuku) požadujú odloženie rozhodnutia na výročné alebo osobitné zasadnutie skupiny.i) Časové obdobie poskytnuté na korešpondenčné hlasovanie je zvyčajne 30 dní odo dňa odoslania, ale v prípadoch mimoriadnej naliehavosti sa môže poskytnúť kratšie obdobie, avšak nie menej než sedem dní, schválené predsedom výkonného výboru.Pravidlo 2Právomoci výkonného výboruNapriek právomociam, udeleným klauzulami 35 a 41 stanov, výkonný výbor nie je oprávnenýrobiť rozhodnutia o:a) úľave členských vlád na povinnostiach vyplývajúcich z členstva;b) pozastavení práv členskej vlády;c) vylúčení členskej vlády;d) opätovnom prerokovaní, predĺžení alebo ukončení Dohody o ústredí;e) zmene a doplnku stanov alebo rokovacieho poriadku;f) umiestnení ústredia;g) menovaní generálneho tajomníka;ale môže diskutovať o všetkých týchto záležitostiach s cieľom navrhnúť odporúčania nazasadnutiach skupiny.Pravidlo 3Členské príspevkya) Členské príspevky sú splatné k 1. júlu každého roka.b) Ak členská vláda nezaplatila svoj príspevok v plnej výške k 1. decembru, generálny tajomník naliehavo požiada o jeho bezodkladné zaplatenie.c) Ak sa platba nerealizovala v plnej výške k 1. februáru, generálny tajomník oznámi nedoplatky výkonnému výboru, ktorý, pokiaľ za osobitných okolností nerozhodne inak, odporučí skupine pozastavenie všetkých hlasovacích práv členskej vlády.d) Ak platba nie je zrealizovaná v plnej výške k 1. aprílu, výkonný výbor, pokiaľ za osobitných okolností nerozhodne inak, odporučí skupine pozastavenie všetkých služieb sekretariátu pre členskú vládu.e) Odporúčania požadované podľa písmena c) a d) sa môžu predložiť skupine na korešpondenčné hlasovanie, ako je ustanovené pravidlom 1 písm. h).f) Ak členská vláda nezaplatila svoj príspevok v plnej výške ku koncu finančného roka, zachová sa hodnota zaplatenej čiastky jej navýšením o ročnú mieru inflácie v krajine ústredia použitej pri výpočte rozpočtu pre každý rok, pre ktorý platba ostáva s nedoplatkom. Revidovaná platba sa vypočíta a oznámi členskej vláde generálnym tajomníkom na konci každej štvrtiny finančného roka, za predpokladu, že toto ustanovenie sa neuplatňuje na príspevky splatné do 30. júna 1995.g) Každé rozhodnutie alebo opatrenie prijaté podľa ustanovení tohto bodu, je bez dotknutia práva príslušnej členskej vlády byť zastupovanou na akomkoľvek zasadnutí skupiny, na ktorom sa má diskutovať o podmienkach jej členstva alebo vyjadriť sa k takýmto zasadnutiam, ani nezabraňuje takýmto rozhodnutiam alebo konaniam alebo nezdržuje posudzovanie skupiny o pozastavení členskej vlády, ako je ustanovené bodom 14 stanov.Pravidlo 4Opätovné prijatie do skupinyAkékoľvek požiadanie suspendovanej vlády o opätovné prijatie do skupiny, podľa klauzuly 14 stanov, s nevybavenými finančnými povinnosťami, sa zváži výkonným výborom so zreteľom na dosiahnutie dohody, na účely vyrovnania finančných povinností. Akákoľvek takáto dohoda sa predloží skupine na schválenie.Pravidlo 5Odstúpenie od skupinyPísomné oznámenie o odstúpení členskej vlády sa doručí generálnemu tajomníkovi do 1 februára a nadobudne účinnosť 30. júna a členské vlády oznamujúce odstúpenie po 1 februári sú povinné zaplatiť členský príspevok na nasledujúci finančný rok, s výnimkou, ak rozhodnutie odstúpiť vyplýva zo zmien stanov alebo rokovacieho poriadku, neprijateľných pre členskú vládu a preto sa v takomto prípade požiadavky na oznámenie a finančné záväzky odpustia. O akomkoľvek takomto oznámení generálny tajomník informuje ostatné členské vlády ihneď, ako je to možné, po jeho prijatí.Pravidlo 6Menovanie a podmienky menovania audítorova) Menovanie audítorov, podľa klauzuly 33 stanov, sa vykonáva na odporúčanie generálneho tajomníka, ktorý je po porade s predsedom výkonného výboru zodpovedný za monitorovanie výkonu audítorov a vyhlásenie, najmenej raz za každé štyri roky, verejnej súťaže pre právne spôsobilé audítorské spoločnosti.b) Podmienky menovania audítorov sa určia ročne výkonným výborom, berúc do úvahy potrebu posúdenia efektívnosti administratívy a riadenia sekretariátu vo vhodných časových obdobiach.Pravidlo 7Výročné zhromaždeniea) Generálny tajomník zabezpečí v rozpočte čiastku dostatočnú na konanie zasadnutia v Londýne.b) Ak sa koná zhromaždenie skupiny na základe pozvania členskej vlády, hosťujúca vláda sa zaväzuje uhradiť všetky náklady, ktoré vzniknú sekretariátu v súvislosti so zhromaždením nad náklady stanovené rozpočtovým ustanovením.c) Ak sú výdavky sekretariátu v súvislosti so zhromaždením menšie, než je čiastka stanovená v rozpočte, zvyšná čiastka sa pripíše v prospech prevádzkového fondu.Pravidlo 8Ekonomický výbora) Skupina založí ekonomický výbor, ktorý sa stretáva na každom zhromaždení a zasadnutí skupiny. Pozostáva zo všetkých členov skupiny, ktorí si želajú v ňom pôsobiť, a pomáha mu priemyselná poradná skupina.b) Predseda ekonomického výboru, ktorý je osobitne menovaný, sa volí výborom spomedzi jeho členov na obdobie dvoch rokov.c) Funkciou výboru je schvaľovať, monitorovať a posudzovať ekonomické a technicko-ekonomické položky pracovného programu sekretariátu a navrhovať odporúčania pre skupinu týkajúce sa iniciatívy na vypracovanie, pokračovanie a uverejnenie dokumentov pripravených v pracovnom programe.d) Pri svojom posudzovaní pracovného programu ekonomický výbor berie do úvahy všetky názory a odporúčania prezentované priemyselnou poradnou skupinou.Pravidlo 9Priemyselná poradná skupinaa) Ekonomický výbor zriadi priemyselnú poradnú skupinu na zabezpečenie komunikácie so všetkými stranami odvetvia kaučuku vrátane priemyslu, obchodu, akadémie, výskumu a technológie, vzhľadom na vedenie a náplň pracovného programu sekretariátu a na predkladanie pripomienok a odporúčaní k nemu pre ekonomický výbor.b) Predsedom priemyselnej poradnej skupiny je generálny tajomník.c) Členov priemyselnej poradnej skupiny odporučí ekonomickému výboru sekretariát a členovia skupiny, pričom sa zohľadní potreba zahrnúť širokú škálu záujmov a dostupnosť členov pri zúčastňovaní sa na zasadnutiach. Schválený zoznam členov predloží skupina na každom zasadnutí ekonomického výboru na schválenie.d) Priemyselná poradná skupina sa stretáva bezprostredne pred každým zhromaždením a zasadnutím skupiny a tiež inokedy, podľa toho, ako sa dohodne výkonný výbor, aby:i) diskutovala o ekonomických a technicko-ekonomických faktoroch ovplyvňujúcich priemysel kaučuku a jeho budúci vývoj;ii) posúdila a diskutovala o postupe na pracovnom programe sekretariátu a aby navrhla odporúčania týkajúce sa zahrnutia položiek do programu;iii) posúdila a monitorovala postup na projektoch financovaných spoločným fondom pre komodity alebo inými orgánmi a posúdila nové návrhy na predloženie na financovanie;iv) predniesla správy a odporúčania, ktoré považuje za vhodné, ekonomickému výboru.e) Členovia priemyselnej poradnej skupiny majú nárok na účasť na Medzinárodnom fóre o kaučuku, ak sa tesne predtým zúčastnia zasadnutia skupiny.Pravidlo 10Skupina partnerova) Generálny tajomník zriadi skupinu partnerov na podporu činnosti medzi priemyslom a sekretariátom. Členstvo je prístupné akejkoľvek spoločnosti alebo organizácii so záujmom o priemysel kaučuku, po zaplatení príslušného ročného členského poplatku.b) Ročný členský poplatok sa schvaľuje ročne výkonným výborom a stanoví sa so zreteľom na výhody členstva s príslušným rozdielom medzi spoločnosťami/organizáciami založenými v členských a nečlenských krajinách.c) Príslušníci skupiny partnerov majú nárok na nasledujúce výhody:i) voľné predplatné Štatistického bulletinu o kaučuku a Medzinárodného výberu o kaučuku;ii) voľné kópie všetkých dokumentov sekretariátu súvisiace z pracovným programom;iii) voľný prístup k informačnej databáze sekretariátu a informáciám od zamestnancov sekretariátu, za predpokladu, že poskytnutie týchto informácií je v rámci bežnej pracovnej náplne týchto zamestnancov;iv) jedno voľné miesto na každom Medzinárodnom fóre o kaučuku;v) pozvánku pre jednu osobu na zasadnutie Výboru odborných štatistikov pre kaučuk a priemyselnej poradnej skupiny, za predpokladu, že náklady na účasť sú hradené členom skupiny.d) Nárok na výhody z členstva v skupine partnerov zanikne, ak sa nezaplatí ročný poplatok do šiestich mesiacov od výročia členstva a prestanú sa poskytovať dokumenty a správy, pokiaľ sa nezaplatí členský poplatok.Pravidlo 11Menovanie podpredsedua) Podpredseda je zvyčajne menovaný alebo zvolený pre všetky výbory alebo poradné skupiny menované skupinou podľa klauzuly 24 stanov. V prípade neprítomnosti zvoleného predsedu podpredseda koná ako predseda výboru alebo poradnej skupiny. V prípade neprítomnosti obidvoch sa zvolí predseda pre zasadnutie spomedzi prítomných.b) Štatistický výbor volí na každom zasadnutí zo svojich členov vlastného podpredsedu, ktorý je osobitne menovaný a ktorý zastáva úrad do ďalšieho zasadnutia výboru a je spôsobilý pre opätovné zvolenie.c) Výbor odborných štatistikov pre kaučuk volí na každom zasadnutí zo svojich členov vlastného podpredsedu, ktorý je menovaný osobitne a ktorý zastáva úrad, po potvrdení menovania Štatistickým výborom, do ďalšieho výročného zasadnutia Výboru odborných štatistikov pre kaučuk a je spôsobilý pre opätovné zvolenie.d) Ekonomický výbor volí zo svojich členov vlastného podpredsedu, ktorý je osobitne menovaný a ktorý zastáva úrad po obdobie dvoch rokov a je spôsobilý pre opätovné zvolenie.e) Priemyselná poradná skupina volí spomedzi svojich členov vlastného podpredsedu, ktorý je menovaný osobitne a ktorý, po schválení ekonomickým výborom, zastáva úrad do ďalšieho výročného zasadnutia skupiny a je spôsobilý pre opätovné zvolenie.Pravidlo 12Menovanie generálneho tajomníkaa) Menovanie generálneho tajomníka skupinou, podľa klauzuly 22 stanov, sa koná na osobitnom zasadnutí skupiny alebo na zasadnutí hláv delegácií z najviac dvoch kandidátov, ktorí sú odporučení skupine výberovou skupinou vytvorenou na tento účel.b) Výberová skupina sa zriadi výkonným výborom zvyčajne najmenej dvanásť mesiacov pred uplynutím funkčného obdobia úradujúceho generálneho tajomníka.c) Výberová skupina pozostáva z predsedu skupiny a predsedu výkonného výboru, ktorí sú predsedom a podpredsedom (podľa poradia) skupiny, a tých ostatných členov výkonného výboru, ktorí vyjadria ochotu zúčastniť sa. Úradujúci generálny tajomník sa zúčastňuje na zasadnutiach výberovej skupiny ako poradca bez hlasovacieho práva. Všetky náklady a výdavky, ktoré vzniknú účasťou členskej vlády na zasadnutiach výberovej skupiny a účasťou na výberovom procese, sa hradia touto členskou vládou.d) Výberová skupina schváli formát inzerátu na post generálneho tajomníka. Inzerát sa zaradí dvakrát do príslušnej rubriky časopisu The Economist a raz do Štatistického bulletinu o kaučuku a do Medzinárodného výberu o kaučuku. Kópie inzerátu sa sprístupnia všetkým členským vládam, ktoré zabezpečia ich rozoslanie do priemyslu kaučuku v ich krajinách.e) Inzerát uvádza inter alia, že menovanie bude na počiatočné obdobie troch rokov na úrovni rovnocennej systému D1 Organizácie spojených národov a že výdavky, ktoré vzniknú účasťou na pohovore sú hradené žiadateľmi.f) Žiadosti sú prijímané generálnym tajomníkom, ktorý je zodpovedný za administratívne aspekty prijímacieho procesu.g) Výberová skupina sa stretáva, podľa potreby, na účely zostavenia krátkeho zoznamu najviac šiestich uchádzačov o pohovor. Pri tomto výberovom procese sa uprednostnia uchádzači, ktorí sú: príslušníkmi členských krajín, absolvovali uznávanú univerzitu alebo majú rovnocennú odbornú kvalifikáciu v príslušnom odbore a majú skúsenosť v priemysle kaučuku.h) Cieľom pohovorov s kandidátmi na zozname je výber jednomyseľným schválením, alebo konsenzom kandidáta s potrebnými kvalitami skúseností, osobnosti, nestrannosti a schopnosťou pracovať efektívne s najvyššími činiteľmi členských a ostatných vlád, medzinárodných a súkromných organizácií, ktorý bude odporučený skupine na menovanie za generálneho tajomníka. V prípade, že nemôže byť schválený jeden kandidát, je možné predložiť skupine dvoch kandidátov vybraných konsenzom. Náhradný kandidát sa zvyčajne navrhne v prípade, ak je vybranému kandidátovi zo zdravotného alebo iného dôvodu znemožnené zaujatie postu.i) Generálny tajomník sa menuje na osobitnom zasadnutí skupiny alebo zasadnutí hláv delegácií, ktorí sa osobitne zídu podľa potreby. V prípade, že menovanie nemôže byť schválené jednomyseľným súhlasom alebo konsenzom, ak výberová skupina navrhne dvoch uchádzačov, rozhodnutie sa prijme hlasovaním podľa pravidla 1 písm. b) a c) rokovacieho poriadku. Na prijatie rozhodnutia sa vyžaduje dvojtretinová väčšina prítomných a hlasujúcich, za predpokladu, že sa vyžaduje aj súhlasný hlas jednoduchej väčšiny producentov prírodného kaučuku a spotrebiteľov, spočítaný oddelene. Rozhodnutie nesmie byť prijaté korešpondenčným hlasovaním.--------------------------------------------------


title: 2005/167/ES: Rozhodnutie Komisie z 28. februára 2005 týkajúce sa finančného príspevku Spoločenstva na vydanie zápisov z rokovaní svetovej konferencie OIE o ochrane zvierat, ktorá sa konala vo februári 2004, na nosiči CD-ROM

text:
               1.3.2005

               SK

               Úradný vestník Európskej únie

               L 55/92

      ROZHODNUTIE KOMISIE

   z 28. februára 2005
   týkajúce sa finančného príspevku Spoločenstva na vydanie zápisov z rokovaní svetovej konferencie OIE o ochrane zvierat, ktorá sa konala vo februári 2004, na nosiči CD-ROM
   (2005/167/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Podľa rozhodnutia 90/424/EHS má Spoločenstvo prijať alebo asistovať pri prijímaní technických a vedeckých opatrení, ktoré sú dôležité pre vývoj veterinárnych právnych predpisov a veterinárneho vzdelávania či odbornej prípravy.

               (2)

               Vypracovanie a šírenie technických a vedeckých materiálov Spoločenstvom, ktoré sa vzťahujú na svetovú konferenciu OIE, má byť súčasťou ďalšieho vývoja veterinárnych právnych predpisov a veterinárneho vzdelávania či odbornej prípravy.

               (3)

               Rozhodnutie Komisie 2004/72/ES z 5. decembra 2003 o finančnej účasti Spoločenstva na Svetovej konferencii OIE o ochrane zvierat v roku 2004 (2) schválilo vydanie a šírenie technických a vedeckých materiálov, ktoré sa vzťahujú na svetovú konferenciu OIE o ochrane zvierat v roku 2004, a jeho financovanie z rozpočtovej položky B1-331 rozpočtu Európskej únie na rok 2003 do maximálnej výšky 40 000 EUR.

               (4)

               Hoci tlačená verzia zápisov z rokovaní konferencie bola vydaná a rozšírená v priebehu mája 2004, verzia na nosiči CD-ROM pravdepodobne nebude dostupná a fakturovaná až do februára 2005.

               (5)

               Platobným zmenkám prideleným na toto opatrenie, ktoré neprešli decentralizáciou, uplynula platnosť 31. decembra 2004.

               (6)

               Preto je vhodné financovať vydanie zápisov z rokovaní konferencie na nosiči CD-ROM z rozpočtovej položky 17.04.02 rozpočtu Európskej únie na rok 2005 v maximálnej výške 25 000 EUR.

               (7)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Prostriedky z rozpočtovej položky 17.04.02 rozpočtu Európskej únie na rok 2005 možno využiť do maximálnej výšky 25 000 EUR na zvyšné platby v rámci opatrenia na „vydanie a šírenie technických a vedeckých materiálov, ktoré sa vzťahujú na svetovú konferenciu OIE o ochrane zvierat vo februári 2004“, ktoré Komisia schválila 5. decembra 2003.

      V Bruseli 28. februára 2005

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).

      (2)  Ú. v. EÚ L 16, 23.1.2004, s. 56.


title: Rozhodnutie Rady z 13. decembra 2004, ktorým sa menujú talianski a švédski členovia a náhradníci Poradného výboru pre sociálne zabezpečenie migrujúcich pracovníkov

text:
               18.1.2005

               SK

               Úradný vestník Európskej únie

               C 12/16

      ROZHODNUTIE RADY

   z 13. decembra 2004,
   ktorým sa menujú talianski a švédski členovia a náhradníci Poradného výboru pre sociálne zabezpečenie migrujúcich pracovníkov
   (2005/C 12/05)
   RADA EURÓPSKEJ ÚNIE,
   so zreteľom na nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (1), najmä na jeho článok 82,
   so zreteľom na zoznamy kandidátov predložené Rade vládami členských štátov,
   keďže:

               1)

               Rada svojím rozhodnutím zo 4. októbra 2004 (2) vymenovala členov a náhradníkov Poradného výboru pre sociálne zabezpečenie migrujúcich pracovníkov na obdobie od 23. septembra 2004 do 22. septembra 2006 s výnimkou talianskych a švédskych členov a náhradníkov;

               2)

               talianska a švédska vláda navrhla kandidátov na neobsadené miesta,

         ROZHODLA TAKTO:
   Jediný článok
   Za členov a náhradníkov Poradného výboru pre sociálne zabezpečenie migrujúcich pracovníkov sú na funkčné obdobie, ktoré sa skončí 22. septembra 2006, vymenovaní:
   I.   ZÁSTUPCOVIA VLÁDY

               Krajina

               Členovia

               Náhradníci

               Taliansko

               Maria Grazia CATALDI
               Augusto VACCARO

               Alessandro LOMBARDI

               Švédsko

               Lena MALMBERG
               Eivy HÄGGSTRÖM

               Bjarne ALMSTRÖM

         II.   ZÁSTUPCOVIA ODBOROV

               Krajina

               Členovia

               Náhradníci

               Taliansko

               Gina TURATTO
               Gianluca LODETTI

               Michele ZERILLO

               Švédsko

               Ellen NYGREN
               Ulf ANDRÉASSON

               Marie-Louise STRÖMGREN

         III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Taliansko

               Paola ASTORRI
               Gaetana PAGANO

               Armando OCCHIPINTI

               Švédsko

               Sofia BERGSTRÖM
               Agneta ÅHLIN

               Hans GIDHAGEN

      V Bruseli 13. decembra 2004

            Za Radu

            predseda

         B. R. BOT

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením (EHS) č. 1945/93 (Ú. v. ES L 181, 23.7.1993, s. 1).

      (2)  Rozhodnutie Rady ešte neuverejnené v Ú. v.


title: 2006/62/ES: Rozhodnutie Rady z  23. januára 2006 , ktorým sa umožňuje krajinám, na ktoré sa vzťahuje európska susedská politika, ako aj Rusku využívať program technickej pomoci a výmeny informácií (TAIEX)

text:
               4.2.2006

               SK

               Úradný vestník Európskej únie

               L 32/80

      ROZHODNUTIE RADY

   z 23. januára 2006,
   ktorým sa umožňuje krajinám, na ktoré sa vzťahuje európska susedská politika, ako aj Rusku využívať program technickej pomoci a výmeny informácií (TAIEX)
   (2006/62/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 181a ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               V oblasti predvstupovej pomoci sa centralizované nepriame riadenie v minulosti osvedčilo ako hodnotný nástroj, najmä pokiaľ ide o činnosti Úradu pre technickú pomoc a výmenu informácií (TAIEX).

               (2)

               Cieľom európskej susedskej politiky (ESP) je podľa strategického dokumentu Komisie prijatého v máji 2004 využívať výhody rozšírenia Európskej únie z roku 2004 spoločne so susednými krajinami a využiť niektoré nástroje a skúsenosti získané v procese rozšírenia na priblíženie partnerských krajín k EÚ s cieľom postupnej hospodárskej integrácie a prehlbovania politickej spolupráce. Krajiny európskeho susedstva by preto mali mať možnosť využívať TAIEX.

               (3)

               Na 15. summite EÚ–Rusko 10. mája 2005 EÚ a Rusko prijali postupové plány na tvorbu štyroch spoločných priestorov, ktoré stanovili ciele podobné cieľom ESP, a to zintenzívniť bilaterálnu spoluprácu a pokračovať v snahe o konvergenciu a aproximáciu právnych predpisov k vyšším štandardom.

               (4)

               Rusko bude oprávnené čerpať finančné prostriedky v rámci budúceho nástroja európskeho susedstva a partnerstva (NESP).

               (5)

               Článok 54 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2) (ďalej len „nariadenie o rozpočtových pravidlách“), umožňuje plnenie rozpočtu Spoločenstva prostredníctvom centralizovaného nepriameho riadenia a stanovuje osobitné požiadavky na plnenie, ak to umožňuje základný akt programu.

               (6)

               Je potrebná harmonizovaná implementácia pomoci prostredníctvom TAIEX-u. Toto rozhodnutie by preto malo dodržať rovnaký prístup ako nariadenie Rady (EHS) č. 3906/89 z 18. decembra 1989 o hospodárskej pomoci určitým krajinám strednej a východnej Európy (3) (PHARE), nariadenie Rady (ES) č. 2666/2000 z 5. decembra 2000 o pomoci Albánsku, Bosne a Hercegovine, Chorvátsku, Federatívnej republike Juhoslávie a Bývalej Juhoslovanskej republike Macedónsko (4) (CARDS) a nariadenie Rady (ES) č. 2500/2001 zo 17. decembra 2001 o predvstupovej finančnej pomoci pre Turecko (5).

               (7)

               Časť opatrení nariadenia Rady (ES, Euratom) č. 99/2000 z 29. decembra 1999 o poskytovaní pomoci partnerským štátom vo východnej Európe a strednej Ázii (6) patrí do rozsahu pôsobnosti Zmluvy o založení Európskeho spoločenstva pre atómovú energiu (ďalej len „zmluva o Euratome“). Takéto časti nie sú dotknuté týmto rozhodnutím,

         ROZHODLA TAKTO:
   Článok 1
   Účelom tohto rozhodnutia je umožniť krajinám, na ktoré sa vzťahuje Európska susedská politika, ako aj Rusku, najmä tým, v ktorých prebieha akčný plán alebo postupový plán, využívať pomoc TAIEX-u, ktorý bude poskytovať cielenú technickú pomoc partnerským krajinám pri pochopení a vypracúvaní právnych predpisov súvisiacich s akčnými plánmi a pri ich implementácii a presadzovaní.
   Článok 2
   Na účely vykonávania nariadenia Rady (ES) č. 1488/96 z 23. júla 1996 o finančných a technických opatreniach (MEDA) sprevádzajúcich reformu hospodárskych a sociálnych štruktúr v rámci Euro-stredomorského partnerstva (7) a nariadenia (ES, Euratom) č. 99/2000 môže Komisia v súlade s článkom 54 ods. 2 nariadenia o rozpočtových pravidlách rozhodnúť o zverení úloh orgánu verejnej moci, a najmä úloh plnenia rozpočtu vyplývajúcich z takéhoto rozhodnutia orgánu vykonávajúcemu program TAIEX podľa nariadenia (EHS) č. 3906/1989, nariadenia (ES) č. 2666/2000 a nariadenia (ES) č. 2500/2001.
   Článok 3
   Toto rozhodnutie sa nevzťahuje na tie časti opatrení implementovaných podľa nariadenia (ES, Euratom) č. 99/2000, ktoré patria do rozsahu pôsobnosti zmluvy o Euratome.
   Článok 4
   Aktivity schválené týmto rozhodnutím sa financujú z rozpočtovej položky 19 06 01 Pomoc partnerským krajinám vo východnej Európe a v strednej Ázii a zo súvisiacej rozpočtovej položky na administratívne náklady 19 01 04 07 a z rozpočtovej položky 19 08 02 01 MEDA (opatrenia sprevádzajúce reformu hospodárskych a sociálnych štruktúr v stredomorských nečlenských krajinách) a zo súvisiacej rozpočtovej položky na administratívne náklady 19 01 04 06.

      V Bruseli 23. januára 2006

            Za Radu

            predseda

         J. PRÖLL

      (1)  Zatiaľ neuverejnené v úradnom vestníku.

      (2)  Ú. v. ES L 248, 16.9.2002, s. 1.

      (3)  Ú. v. ES L 375, 23.12.1989, s. 11. Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).

      (4)  Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).

      (5)  Ú. v. ES L 342, 27.12.2001, s. 1. Nariadenie naposledy zmenené a doplnené nariadením (ES) č. 2112/2005.

      (6)  Ú. v. ES L 12, 18.1.2000, s. 1.

      (7)  Ú. v. ES L 189, 30.7.1996, s. 1. Nariadenie naposledy zmenené a doplnené nariadením (ES) č. 2112/2005.


title: 2012/403/EÚ: Rozhodnutie Rady z  10. júla 2012 , ktorým sa vymenúvajú šiesti bulharskí členovia a ôsmi bulharskí náhradníci Výboru regiónov

text:
               18.7.2012

               SK

               Úradný vestník Európskej únie

               L 188/16

         ROZHODNUTIE RADY
   z 10. júla 2012,
   ktorým sa vymenúvajú šiesti bulharskí členovia a ôsmi bulharskí náhradníci Výboru regiónov
   (2012/403/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh bulharskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Katje DOJČEVY, pani Dory JANKOVEJ, pána Orhana MUMUNA, pani Penky PENKOVEJ, pána Georgiho SLAVOVA a pána Božidara JOTOVA sa uvoľnilo šesť miest členov Výboru regiónov. V dôsledku skončenia funkčného obdobia pána Iva ANDONOVA, pani Šukrany IDRIZOVEJ, pána Veselina LIČEVA, pána Rumena RAŠEVA, pána Svetlina TANČEVA a pána Najdena ZELENOGORSKIHO sa uvoľnilo šesť miest náhradníkov Výboru regiónov. V dôsledku vymenovania pána Ahmeda AHMEDOVA a pána Krassimira KOSTOVA za členov Výboru regiónov sa uvoľnia dve miesta náhradníkov.

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Ahmed AHMEDOV, starosta obce Cár Kalojan,

                           —

                           pani Tanja HRISTOVA, starostka obce Gabrovo,

                           —

                           pán Krassimir KOSTOV, starosta obce Šumen,

                           —

                           pán Madžid MANDADŽA, starosta obce Stambolovo,

                           —

                           pán Živko TODOROV, starosta obce Stara Zagora,

                           —

                           pán Ljudmil VESSELINOV, starosta obce Popovo

                     a

               b)

               za náhradníkov:

                           —

                           pán Nida AHMEDOV, starosta obce Kaolinovo,

                           —

                           pán Ivan ALEKSIEV, starosta obce Pomorie,

                           —

                           pán Atanas KAMBITOV, starosta obce Blagoevgrad,

                           —

                           pani Kornelia MARINOVA, členka obecnej rady obce Loveč,

                           —

                           pani Sebihan MEHMED, starostka obce Krumovgrad,

                           —

                           pani Anastassja MLADENOVA, členka obecnej rady obce Peštera,

                           —

                           pán Fahri MOLAJSSENOV, starosta obce Madan,

                           —

                           pán Georgi SLAVOV, starosta obce Jambol.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 10. júla 2012

            Za Radu

            predseda

         V. SHIARLY

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 21. novembra 1988 o uzatvorení dodatkového protokolu k Dohode o spolupráci medzi Európskym hospodárskym spoločenstvom a Sýrskou arabskou republikou

text:
Dôležité právne oznámenie

|

31988D0598

Úradný vestník L 327 , 30/11/1988 S. 0057 - 0057 Fínske špeciálne vydanie: Kapitola 11 Zväzok 14 S. 0190  Švédske špeciálne vydanie: Kapitola 11 Zväzok 14 S. 0190

		Rozhodnutie Radyz 21. novembra 1988o uzatvorení dodatkového protokolu k Dohode o spolupráci medzi Európskym hospodárskym spoločenstvom a Sýrskou arabskou republikou(88/598/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 238,so zreteľom na odporúčanie Komisie,so zreteľom na súhlas Európskeho parlamentu [1],keďže by dodatkový protokol k Dohode o spolupráci medzi Európskym hospodárskym spoločenstvom a Sýrskou arabskou republikou [2], podpísaný v Bruseli 18. januára 1977, mal byť schválený,ROZHODLA TAKTO:Článok 1Dodatkový protokol k Dohode o spolupráci medzi Európskym hospodárskym spoločenstvom a Sýrskou arabskou republikou sa týmto v mene spoločenstva schvaľuje.Text protokolu je priložený k tomuto rozhodnutiu.Článok 2Predseda Rady vydá oznámenie ustanovené v článku 5 protokolu [3].Článok 3Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Bruseli 21. novembra 1988Za RaduPredsedaTh. Pangalos[1] Ú. v. ES C 290, 14.11.1988.[2] Ú. v. ES L 269, 27.9.1978, s. 2.[3] Ú. v. ES L 327, 30.11.1988, s. 64.--------------------------------------------------


title: Rozhodnutie Rady (SZBP) 2016/1711 z 27. septembra 2016, ktorým sa mení spoločná pozícia 2001/931/SZBP o uplatňovaní špecifických opatrení na boj s terorizmom

text:
               27.9.2016

               SK

               Úradný vestník Európskej únie

               LI 259/3

         ROZHODNUTIE RADY (SZBP) 2016/1711
   z 27. septembra 2016,
   ktorým sa mení spoločná pozícia 2001/931/SZBP o uplatňovaní špecifických opatrení na boj s terorizmom
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 27. decembra 2001 spoločnú pozíciu 2001/931/CFSP (1), ktorou sa uplatňujú určité reštriktívne opatrenia voči osobám, skupinám a subjektom uvedeným v prílohe.

               (2)

               Vzhľadom na mierovú dohodu v Kolumbii by sa opatrenia voči jednému subjektu mali pozastaviť s výhradou osobitného preskúmania Radou po šiestich mesiacoch.

               (3)

               Spoločná pozícia 2001/931/SZBP by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Spoločná pozícia 2001/931/SZBP sa mení takto:
   V článku 5 sa dopĺňa tento odsek:

      „Opatrenia uvedené v článkoch 2, 3 a 4 v rozsahu, v akom sa uplatňujú na ‚Fuerzas armadas revolucionarias de Colombia‘ – ‚FARC‘ (‚Revolučné ozbrojené sily Kolumbie‘), sa pozastavujú.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 27. septembra 2016

            Za Radu

            predsedníčka

         F. MOGHERINI

      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).


title: Rozhodnutie Komisie z 5. novembra 2003, ktorým sa zriaďuje Výbor európskych orgánov bankového dohľaduText s významom pre EHP.

text:
Dôležité právne oznámenie

|

32004D0005

Úradný vestník L 003 , 07/01/2004 S. 0028 - 0029

		Rozhodnutie Komisiez 5. novembra 2003,ktorým sa zriaďuje Výbor európskych orgánov bankového dohľadu(Text s významom pre EHP)(2004/5/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže:(1) Komisia prijala v júni 2001 rozhodnutie 2001/527/ES [1], ktorým sa zakladá Výbor európskych regulačných orgánov cenných papierov a rozhodnutie 2001/528/ES [2], ktorým sa zriaďuje Európsky výbor pre cenné papiere.(2) Európsky parlament vo svojich uzneseniach z 5. februára a 21. novembra 2002 schválil štvorúrovňový prístup obhajovaný v záverečnej správe Výboru múdrych o regulácii európskych trhov cenných papierov a požadoval, aby sa určité aspekty tohto prístupu vzťahovali aj na odvetvia bankovníctva a poisťovníctva, s podmienkou jednoznačnej odhodlanosti Rady k reforme, aby sa zaručila správna inštitucionálna rovnováha.(3) Rada 3. decembra 2002 vyzvala Komisiu, aby zaviedla takýto systém v oblastiach bankovníctva a poisťovníctva, ako aj dôchodkového poistenia zamestnancov, a aby čo najskôr zriadila nové zriadila nové poradné výbory v týchto oblastiach.(4) Treba zriadiť nezávislý orgán, ktorý bude dávať podnety, diskutovať a radiť Komisii v oblasti usmerňovania bánk a dohľadu nad nimi.(5) Tento orgán, ktorý sa bude nazývať Výbor európskych orgánov bankového dohľadu (ďalej len "výbor"), by mal prispievať aj k dôslednému a včasnému uplatňovaniu práva spoločenstva v členských štátoch a ku zblíženiu postupov dohľadu v celom spoločenstve.(6) Výbor by mal podporovať spoluprácu v oblasti bankovníctva, napríklad výmenou informácií.(7) Zriadenie výboru by nemalo viesť k tomu, aby bola dotknutá organizácia bankového dohľadu na národnej úrovni, ani na úrovni spoločenstva.(8) Zloženie výboru by malo odrážať organizáciu bankového dohľadu a zohľadniť úlohu centrálnych bánk, pokiaľ ide o celkovú stabilitu bankového odvetvia na vnútroštátnej úrovni a na úrovni spoločenstva. Treba jasne určiť príslušné práva rôznych kategórií účastníkov. Predovšetkým predsedníctvo a hlasovacie práva treba vyhradiť pre príslušné orgány dohľadu každého členského štátu a účasť na dôverných rozhovoroch o jednotlivých inštitúciách podliehajúcich dohľadu treba, ak je to aktuálne, vyhradiť výlučne pre príslušné orgány dohľadu a centrálne banky, ktoré majú osobitné povinnosti týkajúce sa vykonávania dohľadu nad príslušnými jednotlivými úverovými inštitúciami.(9) Výbor by mal ustanoviť vlastný systém práce a udržiavať pracovné spojenie s Komisiou a výborom zriadeným rozhodnutím Komisie 2004/10/ES z 5. novembra 2003 o zriadení Európskeho výboru pre bankovníctvo [3].(10) Výbor by mal spolupracovať s ostatnými výbormi vo finančnom odvetví, najmä s výborom zriadeným rozhodnutím 2004/10/ES, s Výborom bankového dohľadu Európskeho systému centrálnych bánk a s Kontaktným výborom európskych orgánov bankového dohľadu. Predovšetkým by malo byť možné, aby výbor pozýval pozorovateľov z ostatných výborov v bankovom a finančnom odvetví.(11) Výbor by mal viesť včas, otvorene a prehľadne, rozsiahle porady s účastníkmi trhu, spotrebiteľmi a konečnými užívateľmi.(12) Vždy, keď výbor poskytuje rady o opatreniach platných pre úverové inštitúcie, ako aj investičné spoločnosti, mal by sa poradiť s tými orgánmi príslušnými pre dohľad nad investičnými spoločnosťami, ktoré ešte nie sú zastúpené vo výbore,PRIJALA TOTO ROZHODNUTIE:Článok 1Zriaďuje sa nezávislá poradná skupina pre bankový dohľad v spoločenstve, ktorá sa nazýva Výbor európskych orgánov bankového dohľadu (ďalej len "výbor").Článok 2Úlohou výboru je radiť Komisii buď na žiadosť Komisie v lehote, ktorú Komisia môže stanoviť v závislosti od naliehavosti záležitosti, alebo z vlastného podnetu výboru, najmä pokiaľ ide o vypracovanie návrhov vykonávacích opatrení v oblasti bankových činností.Výbor prispieva k dôslednému uplatňovaniu smerníc spoločenstva a ku zbližovaniu postupov dohľadu členských štátov v spoločenstve.Jeho úlohou je zlepšovať spoluprácu v oblasti dohľadu, vrátane výmeny informácií o jednotlivých inštitúciách, na ktoré sa vzťahuje dohľad.Článok 3Výbor sa skladá zo zástupcov z týchto organizácií na vysokej úrovni:a) štátne orgány príslušné pre dohľad nad úverovými inštitúciami, ďalej len "príslušné orgány dohľadu";b) národné centrálne banky, ktorým boli zverené osobitné oprávnenia v oblasti výkonu dohľadu nad jednotlivými úverovými inštitúciami spoločne s príslušným orgánom dohľadu;c) centrálne banky, ktoré nie sú priamo poverené dohľadom nad jednotlivými úverovými inštitúciami, vrátane Európskej centrálnej banky.Každý členský štát vymenuje zástupcov na vysokej úrovni pre účasť na zasadaniach výboru. Európska centrálna banka vymenuje zástupcu vysokej úrovne na účasť vo výbore.Komisia sa zúčastňuje na zasadaniach výboru a vymenuje zástupcu na vysokej úrovni na účasť na rokovaniach vo výbore.Vždy, keď sa vymieňajú dôverné informácie týkajúce sa jednotlivej inštitúcie, ktorá podlieha dohľadu, účasť v na tomto rokovaní môže byť obmedzená na príslušné orgány dohľadu a národné centrálne banky, ktoré majú osobitné povinnosti týkajúce sa výkonu dohľadu nad príslušnými jednotlivými úverovými inštitúciami.Výbor zvolí predsedu z radov zástupcov príslušných orgánov dohľadu.Výbor môže na účasť na svojich zasadaniach pozvať odborníkov a pozorovateľov.Článok 4Výbor udržiava úzke pracovné spojenie s Komisiou a s výborom zriadeným rozhodnutím Komisie 2004/10/ES.Môže zriaďovať pracovné skupiny. Komisia je pozývaná na účasť na pracovných skupinách.Článok 5Výbor pred odoslaním svojho stanoviska Komisii vedie – včas, otvorene a prehľadne – rozsiahle porady s účastníkmi trhu, spotrebiteľmi a koncovými užívateľmi.Keď výbor poskytuje rady o opatreniach platných pre úverové inštitúcie, ako aj investičné spoločnosti, poradí sa so všetkými orgánmi, ktoré sú príslušné pre dohľad nad investičnými spoločnosťami a ešte nie sú zastúpené vo výbore.Článok 6Výbor predkladá výročnú správu Komisii.Článok 7Výbor prijme vlastný rokovací poriadok a ustanoví vlastný systém práce, vrátane hlasovacích práv. Hlasovacie práva dostanú len zástupcovia príslušných orgánov dohľadu.Článok 8Výbor začne vykonávať svoje funkcie 1. januára 2004.V Bruseli 5. novembra 2003Za KomisiuFrederik Bolkesteinčlen Komisie[1] Ú. v. ES L 191, 13.7.2001, s. 43.[2] Ú. v. ES L 191, 13.7.2001, s. 45.[3] Ú. v. EÚ L 3, 7.1.2004, s. 36.--------------------------------------------------


title: Rozhodnutie Rady 2005/44/SZBP z 20. decembra 2004 o uzavretí Dohody medzi Európskou úniou a Švajčiarskou konfederáciou o účasti Švajčiarskej konfederácie na vojenskej operácii Európskej únie v Bosne a Hercegovine (operácia ALTHEA)

text:
               22.1.2005

               SK

               Úradný vestník Európskej únie

               L 20/41

         ROZHODNUTIE RADY 2005/44/SZBP
   z 20. decembra 2004
   o uzavretí Dohody medzi Európskou úniou a Švajčiarskou konfederáciou o účasti Švajčiarskej konfederácie na vojenskej operácii Európskej únie v Bosne a Hercegovine (operácia ALTHEA)
   RADA EURÓPSKEJ ÚNIE,
   so zreteľom na Zmluvu o založení Európskej únie, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 12. júla 2004 prijala jednotnú akciu 2004/570/SZBP o vojenskej operácii Európskej únie v Bosne a Hercegovine (1).

               (2)

               Článok 11 ods. 3 tejto jednotnej akcie ustanovuje, že podrobnosti o účasti tretích štátov podliehajú dohode v súlade s článkom 24 Zmluvy o Európskej únii.

               (3)

               Po udelení oprávnenia zo strany Rady 13. septembra 2004 predsedníctvo s pomocou generálneho tajomníka/vysokého splnomocnenca dojednalo Dohodu medzi Európskou úniou a Švajčiarskou konfederáciou o účasti Švajčiarskej konfederácie na vojenskej operácii Európskej únie v Bosne a Hercegovine.

               (4)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Európskou úniou a Švajčiarskou konfederáciou o účasti Švajčiarskej konfederácie na vojenskej operácii Európskej únie v Bosne a Hercegovine (operácia ALTHEA).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 20. decembra 2004

            Za Radu

            predseda

         P. VAN GEEL

      (1)  Ú. v. EÚ L 252, 28.7.2004, s. 10.
   DOHODA
   medzi Európskou úniou a Švajčiarskou konfederáciou o účasti Švajčiarskej konfederácie na operácii vojenského krízového riadenia Európskej únie v Bosne a Hercegovine (operácia ALTHEA)
   EURÓPSKA ÚNIA (EÚ)
   na jednej strane a
   ŠVAJČIARSKA KONFEDERÁCIA
   na strane druhej,
   ďalej len „strany“,
   BERÚC DO ÚVAHY:

               —

               prijatie Rezolúcie Bezpečnostnej rady Organizácie Spojených národov č. 1575 (2004) z 22. novembra 2004 o zriadení EUFOR,

               —

               prijatie rozhodnutia 2004/803/SZBP (1) z 25. novembra 2004 o začatí vojenskej operácie Európskej únie v Bosne a Hercegovine Radou Európskej únie,

               —

               prijatie jednotnej akcie 2004/570/SZBP (2) z 12. júla 2004 o vojenskej operácii Európskej únie v Bosne a Hercegovine Radou Európskej únie,

               —

               pozvanie Švajčiarskej konfederácie na účasť na operácii vedenej EÚ,

               —

               úspešné ukončenie procesu vytvorenia ozbrojených síl a odporúčanie veliteľa operácie EÚ a vojenského výboru EÚ schváliť účasť ozbrojených síl Švajčiarskej konfederácie na operácii vedenej EÚ,

               —

               rozhodnutie Politického a bezpečnostného výboru BaH/1/2004 (3) z 21. septembra 2004 o prijatí príspevkov Švajčiarskej konfederácie na vojenskú operáciu EÚ v Bosne a Hercegovine,

               —

               rozhodnutie Politického a bezpečnostného výboru BaH/3/2004 (4) z 29. septembra 2004 o zriadení Výboru prispievateľov na vojenskú operáciu EÚ v Bosne a Hercegovine,

         SA DOHODLI TAKTO:
   Článok 1
   Účasť na operácii
   1.   Švajčiarska konfederácia sa pripája k jednotnej akcii 2004/570/SZBP z 12. júla 2004 o vojenskej operácii Európskej únie v Bosne a Hercegovine a ku každej jednotnej akcii alebo rozhodnutiu, ktorým Rada Európskej únie rozhodne o rozšírení operácie vojenského krízového riadenia EÚ v súlade s ustanoveniami tejto dohody a akýmikoľvek požadovanými vykonávacími opatreniami.
   2.   Príspevok Švajčiarskej konfederácie na operáciu vojenského krízového riadenia EÚ sa nedotýka autonómie rozhodovania Európskej únie.
   3.   Švajčiarska konfederácia zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

               —

               jednotnou akciou 2004/570/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Ozbrojené sily a personál, ktorých v rámci operácie vysiela Švajčiarska konfederácia, vykonávajú svoje služobné povinnosti a správajú sa tak, že majú na zreteli výhradne záujmy operácie vojenského krízového riadenia EÚ.
   5.   Švajčiarska konfederácia včas oboznámi veliteľa operácie EÚ s každou zmenou týkajúcou sa jej účasti na operácii, vrátane stiahnutia jej príspevku.
   Článok 2
   Postavenie ozbrojených síl
   1.   Postavenie ozbrojených síl a personálu, ktorý v rámci operácie vojenského krízového riadenia EÚ vysiela Švajčiarska konfederácia, je upravené v ustanoveniach o postavení ozbrojených síl, pokiaľ takéto existujú, na ktorých sa dohodli Európska únia a hostiteľská krajina.
   2.   Postavenie ozbrojených síl a personálu vyslaných na veliteľstvo alebo do veliteľských štruktúr umiestnených mimo Bosny a Hercegoviny sa spravuje dojednaniami medzi veliteľstvom a dotknutými veliteľskými štruktúrami a Švajčiarskou konfederáciou.
   3.   Bez toho, aby boli dotknuté ustanovenia o postavení ozbrojených síl uvedené v odseku 1 tohto článku, Švajčiarska konfederácia uplatňuje jurisdikciu nad svojimi ozbrojenými silami a personálom, ktorí sa zúčastňujú operácie vojenského krízového riadenia EÚ.
   4.   Švajčiarska konfederácia je zodpovedná za prerokovanie každej sťažnosti súvisiacej s účasťou na operácii vojenského krízového riadenia EÚ, ktorú predloží alebo ktorá sa týka niektorého z príslušníkov jej ozbrojených síl alebo jej personálu. Švajčiarska konfederácia je zodpovedná za začatie konania, najmä súdneho alebo disciplinárneho, voči svojim ozbrojených silám a personálu v súlade so svojimi zákonmi a právnymi predpismi.
   5.   Švajčiarska konfederácia sa zaväzuje vypracovať vyhlásenie s ohľadom na vzdanie sa nárokov na úhradu voči každému štátu, ktorý sa zúčastňuje operácie vojenského krízového riadenia EÚ, a zaväzuje sa tak urobiť pri podpise tejto dohody.
   6.   Európska únia sa zaväzuje zaistiť, aby členské štáty EÚ dali vyhlásenie s ohľadom na vzdanie sa nárokov na úhradu v súvislosti s účasťou Švajčiarskej konfederácie na operácii vojenského krízového riadenia EÚ, a zaväzuje sa tak urobiť pri podpise tejto dohody.
   Článok 3
   Utajované skutočnosti
   1.   Švajčiarska konfederácia prijme primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými predpismi Rady Európskej únie, ktoré sú uvedené v rozhodnutí Rady 2001/264/ES z 19. marca 2001 (5), a v súlade s ďalšími usmerneniami vydanými príslušnými orgánmi, vrátane veliteľa operácie EÚ.
   2.   Ak EÚ a Švajčiarska konfederácia uzavreli dohodu o bezpečnostných postupoch pri výmene utajovaných skutočností, ustanovenia takejto dohody sa uplatňujú v kontexte operácie vojenského krízového riadenia EÚ.
   Článok 4
   Velenie
   1.   Všetci príslušníci ozbrojených síl a personál, ktorí sa zúčastňujú operácie vojenského krízového riadenia EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ. Veliteľ operácie EÚ má právo delegovať svoje právomoci.
   3.   Švajčiarska konfederácia má rovnaké práva a povinnosti, pokiaľ ide o každodenné riadenie operácie, ako zúčastnené členské štáty Európskej únie.
   4.   Veliteľ operácie EÚ môže po porade so Švajčiarskou konfederáciou kedykoľvek požiadať Švajčiarsku konfederáciu, aby zrušila svoj príspevok.
   5.   Švajčiarska konfederácia vymenuje vysokého vojenského zástupcu (VVZ), ktorý má za úlohu zastupovať jej národný kontingent na operácii vojenského krízového riadenia EÚ. VVZ sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu kontingentu.
   Článok 5
   Finančné aspekty
   1.   Švajčiarska konfederácia znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych aktoch uvedených v článku 1 ods. 1 tejto dohody, ako aj v rozhodnutí Rady 2004/197/SZBP z 23. februára 2004, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (6).
   2.   V prípade úmrtia, úrazu, straty alebo škody spôsobenej fyzickej osobe alebo právnickej osobe pochádzajúcej zo štátu/štátov, na území ktorého/ktorých sa operácia vedie, Švajčiarska konfederácia po určení svojej zodpovednosti zaplatí náhradu škody za podmienok ustanovených v dohode o postavení ozbrojených síl, pokiaľ takáto existuje, ako je uvedené v článku 2 ods. 1 tejto dohody.
   Článok 6
   Dojednania na vykonávanie dohody
   Generálny tajomník Rady Európskej únie/vysoký splnomocnenec pre spoločnú zahraničnú a bezpečnostnú politiku a príslušný orgán Švajčiarskej konfederácie uzavrú všetky potrebné technické a správne dojednania súvisiace s vykonávaním tejto dohody.
   Článok 7
   Nedodržanie záväzkov
   Ak jedna zo strán nedodrží svoje záväzky ustanovené v predchádzajúcich článkoch, druhá strana má právo túto dohodu ukončiť formou oznámenia s jednomesačnou lehotou.
   Článok 8
   Urovnanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 9
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako sa strany navzájom informovali, že ukončili vnútorné postupy potrebné na tento účel.
   2.   Táto dohoda sa predbežne uplatňuje od dátumu podpisu.
   3.   Táto dohoda zostáva v platnosti, kým Švajčiarska konfederácia prispieva na operáciu.

      V Bruseli 22. decembra 2004 v anglickom jazyku v štyroch kópiách

            Za Európsku úniu

            Za Švajčiarsku konfederáciu

      (1)  Ú. v. EÚ L 353, 27.11.2004, s. 21.

      (2)  Ú. v. EÚ L 252, 28.7.2004, s. 10.

      (3)  Ú. v. EÚ L 324, 27.10.2004, s. 20.

      (4)  Ú. v. EÚ L 325, 28.10.2004, s. 64.

      (5)  Ú. v. ES L 101, 11.4.2001, s. 1.

      (6)  Ú. v. EÚ L 63, 28.2.2004, s. 68.
   VYHLÁSENIA
   uvedené v článku 2 ods. 5 a 6 dohody
   Vyhlásenie členských štátov EÚ:
   Členské štáty EÚ, ktoré uplatňujú jednotnú akciu EÚ 2004/570/SZBP z 12. júla 2004 o vojenskej operácii Európskej únie v Bosne a Hercegovine, sa budú usilovať v miere, v akej to ich vnútroštátny právny systém dovoľuje, vzdať sa podľa možnosti nárokov na náhradu voči Švajčiarskej konfederácii v prípade úrazu alebo smrti zamestnancov, alebo škody alebo straty majetku v ich vlastníctve, ktorý sa používa pri operácii krízového riadenia EÚ, ak takýto úraz, smrť, škodu alebo stratu:

               —

               zapríčinil personál Švajčiarskej konfederácie pri výkone svojich služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zneužitia úradnej moci,

               —

               alebo vznikli používaním akéhokoľvek majetku vo vlastníctve Švajčiarskej konfederácie za podmienky, že majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ zo Švajčiarskej konfederácie, ktorý tento majetok používal.

         Vyhlásenie Švajčiarskej konfederácie:
   Švajčiarska konfederácia, ktorá uplatňuje jednotnú akciu EÚ 2004/570/SZBP z 12. júla 2004 o vojenskej operácii Európskej únie v Bosne a Hercegovine, sa bude usilovať v miere, v akej to jej vnútroštátny právny systém dovoľuje, vzdať sa podľa možnosti nárokov na náhradu voči každému štátu zúčastňujúcemu sa operácie krízového riadenia EÚ v prípade úrazu alebo smrti personálu, alebo škody alebo straty majetku v ich vlastníctve, ktorý sa používa pri operácii krízového riadenia EÚ, ak takýto úraz, smrť, škodu alebo stratu:

               —

               zapríčinil personál pri výkone svojich služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zneužitia úradnej moci,

               —

               alebo vznikli v dôsledku používania majetku vo vlastníctve štátov zúčastňujúcich sa operácie krízového riadenia EÚ za podmienky, že majetok bol používaný v súvislosti s operáciou a s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ, ktorý tento majetok používal.


               27.9.2016

               SK

               Úradný vestník Európskej únie

               C 353/106

         P8_TA(2015)0191
   Žiadosť o zbavenie parlamentnej imunity Viktora Uspaskicha
   Rozhodnutie Európskeho parlamentu z 19. mája 2015 o žiadosti o zbavenie imunity Viktora Uspaskicha (2014/2203(IMM))
   (2016/C 353/16)

      Európsky parlament,

               —

               so zreteľom na žiadosť o zbavenie imunity Viktora Uspaskicha, ktorú 1. októbra 2014 predložil litovský generálny prokurátor a ktorá bola oznámená na plenárnom zasadnutí 12. novembra 2014,

               —

               so zreteľom na vypočutie Viktora Uspaskicha v súlade s článkom 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

               —

               so zreteľom na článok 62 ústavy Litovskej republiky,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0149/2015),

               A.

               keďže litovský generálny prokurátor požiadal, aby bol poslanec Európskeho parlamentu Viktor Uspaskich zbavený imunity v súvislosti s prípravným konaním, ktoré sa týkalo údajného trestného činu;

               B.

               keďže v článku 9 Protokolu č. 7 o výsadách a imunitách Európskej únie sa uvádza, že členovia Európskeho parlamentu požívajú na území ich vlastného štátu imunitu priznanú členom ich parlamentu;

               C.

               keďže v článku 62 Ústavy Litovskej republiky a článku 22 ods. 3 rokovacieho poriadku litovského Parlamentu sa uvádza, že poslanec litovského Parlamentu nesmie byť bez súhlasu litovského Parlamentu trestne stíhaný, zatknutý a jeho sloboda nesmie byť ani inak obmedzená okrem prípadov, keď bol pristihnutý pri čine;

               D.

               keďže Viktor Uspaskich je obvinený zo spáchania trestného činu pohŕdania súdom podľa článku 232 trestného zákona Litovskej republiky;

               E.

               keďže neexistuje žiadny dôkaz o fumus persecutionis, čiže neexistuje dostatočne podložené podozrenie, že súdne konanie sa začalo s úmyslom politicky poškodiť poslanca;

               1.

               rozhodol, aby bol Viktor Uspaskich zbavený imunity;

               2.

               poveruje svojho predsedu, aby toto rozhodnutie a správu gestorského výboru EP ihneď postúpil generálnemu prokurátorovi Litovskej republiky a Viktorovi Uspaskichovi.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


title: 2005/125/ES: Rozhodnutie Komisie z 11. februára 2005 o tom, že v roku 2005 sa bude pokračovať v porovnávacích pokusoch a skúškach Spoločenstva s množiteľským a sadivovým materiálom Prunus domestica podľa smernice Rady 92/34/EHS, ktoré sa začali v roku 2002

text:
               12.2.2005

               SK

               Úradný vestník Európskej únie

               L 42/29

      ROZHODNUTIE KOMISIE

   z 11. februára 2005
   o tom, že v roku 2005 sa bude pokračovať v porovnávacích pokusoch a skúškach Spoločenstva s množiteľským a sadivovým materiálom Prunus domestica podľa smernice Rady 92/34/EHS, ktoré sa začali v roku 2002
   (2005/125/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/34/EHS z 28. apríla 1992 o uvádzaní do obehu množiteľského materiálu ovocných drevín a ovocných drevín určených na výrobu ovocia (1),
   so zreteľom na rozhodnutie Komisie 2001/896/ES z 12. decembra 2001, ktoré ustanovuje opatrenia pre porovnávacie pokusy a skúšky Spoločenstva na množiteľskom a sadivovom materiáli ovocných rastlín podľa smernice Rady 92/34/EHS (2), najmä na jej článok 2,
   keďže:

               (1)

               Rozhodnutie 2001/896/ES ustanovuje opatrenia pre porovnávacie pokusy a skúšky vykonané podľa smernice 92/34/EHS týkajúce sa Prunus domestica od roku 2002 do roku 2006.

               (2)

               Skúšky a pokusy vykonané v rokoch 2002 – 2004 by mali pokračovať aj v roku 2005,

         ROZHODLA TAKTO:
   Jediný článok
   Porovnávacie pokusy a skúšky Spoločenstva, ktoré začali v roku 2002 na množiteľskom a sadivovom materiáli Prunus domestica, pokračujú v roku 2005 v súlade s rozhodnutím 2001/896/ES.

      V Bruseli 11. februára 2005

            Za Komisiu

         Markos KYPRIANOU

            člen Komisie

      (1)  Ú. v. ES L 157, 10.6.1992, s. 10. Smernica naposledy zmenená a doplnená smernicou 2003/111/ES (Ú. v. EÚ L 311, 27.11.2003, s. 12).

      (2)  Ú. v. ES L 331, 15.12.2001, s. 95.


title: 2010/51/: Rozhodnutie generálnych tajomníkov Európskeho parlamentu, Rady a Komisie, tajomníka Súdneho dvora, generálnych tajomníkov Dvora audítorov, Európskeho hospodárskeho a sociálneho výboru a Výboru regiónov a európskeho ombudsmana z  19. januára 2010 , ktorým sa mení a dopĺňa rozhodnutie 2002/621/ES o organizácii a činnosti Úradu pre výber pracovníkov Európskych spoločenstiev

text:
               30.1.2010

               SK

               Úradný vestník Európskej únie

               L 26/24

         ROZHODNUTIE GENERÁLNYCH TAJOMNÍKOV EURÓPSKEHO PARLAMENTU, RADY A KOMISIE, TAJOMNÍKA SÚDNEHO DVORA, GENERÁLNYCH TAJOMNÍKOV DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU A VÝBORU REGIÓNOV A EURÓPSKEHO OMBUDSMANA
   z 19. januára 2010,
   ktorým sa mení a dopĺňa rozhodnutie 2002/621/ES o organizácii a činnosti Úradu pre výber pracovníkov Európskych spoločenstiev
   (2010/51/EÚ)
   GENERÁLNI TAJOMNÍCI EURÓPSKEHO PARLAMENTU, RADY EURÓPSKEJ ÚNIE, EURÓPSKEJ KOMISIE, TAJOMNÍK SÚDNEHO DVORA EURÓPSKEJ ÚNIE, GENERÁLNI TAJOMNÍCI DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU, VÝBORU REGIÓNOV A EURÓPSKEHO OMBUDSMANA,
   so zreteľom na Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev ustanovené v nariadení (EHS, Euratom, ESUO) č. 259/68 (1),
   so zreteľom na rozhodnutie Európskeho parlamentu, Rady, Komisie, Súdneho dvora, Dvora audítorov, Hospodárskeho a sociálneho výboru, Výboru regiónov a európskeho ombudsmana 2002/620/ES z 25. júla 2002 o založení Úradu pre výber pracovníkov Európskych spoločenstiev (2), a najmä na jeho článok 5,
   po porade s výborom zamestnancov,
   keďže:

               (1)

               V článku 7 (menovanie zamestnancov) rozhodnutia o organizácii a činnosti úradu z 25. júla 2002 sa nepredpokladá možnosť využiť zmluvných pracovníkov podľa článku 3a ods. 1 písm. c) Podmienok zamestnávania ostatných zamestnancov Európskych spoločenstiev, keďže toto ustanovenie bolo prijaté v nariadení Rady (ES, Euratom) č. 723/2004 (3), a to až následne po prijatí uvedeného rozhodnutia.

               (2)

               Skúsenosť ukázala, že je potrebné povoliť predĺženie zmlúv zmluvných zamestnancov na dobu neurčitú, ak je to v záujme útvaru opodstatnené, a to najmä v prípadoch, keď vzhľadom na trvanie a/alebo charakter úloh úradu mu predĺženie zmlúv na dobu neurčitú umožňuje udržať si skúsených pracovníkov, ktorí sú schopní zaistiť kontinuitu a efektívne plnenie úloh.

               (3)

               Využívanie zmluvných zamestnancov prebieha v rámci limitu stanoveného v článku 3a ods. 2 Podmienok zamestnávania ostatných zamestnancov Európskych spoločenstiev.

               (4)

               Využívanie zmluvných zamestnancov prebieha v rámci limitu ročného rozpočtu úradu a podlieha schváleniu správnej rady úradu EPSO, ktorá pozostáva zo zástupcov všetkých inštitúcií Európskej únie a pozorovateľov zastupujúcich európskeho dozorného úradníka pre ochranu údajov a zamestnancov,

         PRIJALI TOTO ROZHODNUTIE:
   Článok 1
   V článku 7 rozhodnutia generálnych tajomníkov Európskeho parlamentu, Rady a Komisie, tajomníka Súdneho dvora, generálnych tajomníkov Dvora audítorov, Hospodárskeho a sociálneho výboru a Výboru regiónov a predstaviteľa európskeho ombudsmana 2002/621/ES z 25. júla 2002 o organizácii a činnosti Úradu pre výber pracovníkov Európskych spoločenstiev (4) sa vkladá tento odsek 4a:

      „4a.   Na vykonávanie úloh pod dohľadom stálych alebo dočasných zamestnancov môže úrad využiť zmluvných zamestnancov podľa článku 3a ods. 1 písm c) Podmienok zamestnávania ostatných zamestnancov Európskych spoločenstiev. Využívanie zmluvných zamestnancov podlieha obmedzeniam ročného rozpočtu úradu na základe odhadu výdavkov a príjmov úradu, ktorý vypracúva správna rada úradu EPSO.“

   Článok 2
   Dátum nadobudnutia účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            Za Európsky parlament

            generálny tajomník

         Klaus WELLE

            Za Radu

            generálny tajomník

         Pierre DE BOISSIEU

            Za Komisiu

            generálna tajomníčka

         Catherine DAY

            Za Súdny dvor

            tajomník

         Roger GRASS

            Za Dvor audítorov

            generálny tajomník

         Eduardo RUIZ GARCÍA

            Za Hospodársky a sociálny výbor

            generálny tajomník

         Martin WESTLAKE

            Za Výbor regiónov

            generálny tajomník

         Gerhard STAHL

            Za európskeho ombudsmana

            generálny tajomník

         Ian HARDEN

      (1)  Ú. v. ES L 56, 4.3.1968, s. 1.

      (2)  Ú. v. ES L 197, 26.7.2002, s. 53.

      (3)  Ú. v. EÚ L 124, 27.4.2004, s. 1.

      (4)  Ú. v. ES L 197, 26.7.2002, s. 56.


title: 2014/573/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskeho orgánu pre bankovníctvo za rozpočtový rok 2012

text:
               5.9.2014

               SK

               Úradný vestník Európskej únie

               L 266/191

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskeho orgánu pre bankovníctvo za rozpočtový rok 2012
   (2014/573/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho orgánu pre bankovníctvo za rozpočtový rok 2012 spolu s odpoveďami orgánu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010 (4), ktorým sa zriaďuje Európsky orgán dohľadu (Európsky orgán pre bankovníctvo), a najmä na jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0220/2014),

               1.

               udeľuje výkonnému riaditeľovi Európskeho orgánu pre bankovníctvo absolutórium za plnenie rozpočtu orgánu za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskemu orgánu pre bankovníctvo, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 80.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 12.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2005/929/ES: Rozhodnutie Rady z  13. decembra 2005  o uzavretí Dohody vo forme výmeny listov medzi Európskym spoločenstvom a Kórejskou republikou podľa článku XXIV:6 a článku XXVIII Všeobecnej dohody o clách a obchode (GATT) 1994

text:
               23.12.2005

               SK

               Úradný vestník Európskej únie

               L 340/61

         ROZHODNUTIE RADY
   z 13. decembra 2005
   o uzavretí Dohody vo forme výmeny listov medzi Európskym spoločenstvom a Kórejskou republikou podľa článku XXIV:6 a článku XXVIII Všeobecnej dohody o clách a obchode (GATT) 1994
   (2005/929/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Dňa 22. marca 2004 Rada poverila Komisiu začať rokovania s niektorými ďalšími členmi WTO podľa článku XXIV:6 Všeobecnej dohody o clách a obchode (GATT) 1994 počas pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.

               (2)

               Rokovania viedla Komisia po konzultácii s výborom zriadeným na základe článku 133 zmluvy a v rámci rokovacích smerníc vydaných Radou.

               (3)

               Komisia skončila rokovania o Dohode vo forme výmeny listov medzi Európskym spoločenstvom a Kórejskou republikou podľa článku XXIV:6 a článku XXVIII GATT 1994. Uvedená dohoda by mala byť schválená vo forme výmeny listov,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda vo forme výmeny listov medzi Európskym spoločenstvom a Kórejskou republikou podľa článku XXIV:6 a článku XXVIII GATT 1994, pokiaľ ide o zrušenie osobitných úľav v súvislosti so zrušením harmonogramu Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k Európskej únii.
   Text tejto dohody vo formy výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu (-y) splnomocnenú (-é) na podpis dohody s cieľom zaviazať Spoločenstvo (1).

      V Bruseli 13. decembra 2005

            Za Radu

            predseda

         J. GRANT

      (1)  Deň nadobudnutia platnosti dohody sa uverejní v Úradnom vestníku Európskej únie.
    ---documentbreak---

               23.12.2005

               SK

               Úradný vestník Európskej únie

               L 340/62

         DOHODA
   vo forme výmeny listov medzi Európskym spoločenstvom a Kórejskou republikou podľa článku XXIV:6 a článku XXVIII Všeobecnej dohody o clách a obchode (GATT) 1994
   Brusel 13. decembra 2005
   Vážený pán,
   v nadväznosti na začatie rokovaní medzi Európskym spoločenstvom (ES) a Kórejskou republikou podľa článku XXIV:6 a článku XXVIII GATT 1994 o zmene úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k ES s cieľom uzatvoriť rokovania, ktoré sa začali po oznámení ES WTO z 19. januára 2004 podľa článku XXIV:6 GATT 1994, ES a Kórejská republika schválili toto:
   ES súhlasí s tým, že zahrnie do svojho harmonogramu pre colné územie ES 25 úľavy, ktoré boli zahrnuté v predchádzajúcom harmonograme.
   ES súhlasí, že zavedie tieto znížené sadzby:

               8525 40 99: znížená sadzba 12,5 %,

               3903 19 00: znížená sadzba 4 %,

               8521 10 30: znížená sadzba 13,0 %,

               8527 31 91: znížená sadzba 11,4 %.

         Uvedené znížené sadzby platia podľa toho, čo nastane skôr: na obdobie troch rokov alebo až do dňa, keď implementácia výsledkov rokovania o rozvojovom programe z Dauhá dosiahne túto úroveň sadzieb. Uvedená znížená sadzba na 8525 40 99 však platí podľa toho, čo nastane skôr, na obdobie štyroch rokov alebo až do dňa, keď implementácia výsledkov rokovania o rozvojovom programe z Dauhá dosiahne túto úroveň sadzieb. Uvedené obdobie sa začína v deň implementácie.
   Táto dohoda nadobúda platnosť dňom, keď ES dostane od Kórejskej republiky po posúdení zmluvnými stranami v súlade s ich vlastnými postupmi príslušne koncipovaný list, v ktorom vyjadrí svoj súhlas. ES sa zaväzuje vyvinúť najvyššie úsilie, aby zabezpečilo, že vhodné vykonávacie opatrenia nadobudnú platnosť najneskôr 1. januára 2006.
   Prijmite prosím, vážený pán, prejav mojej najhlbšej úcty.

         Za Európske spoločenstvo

   Brusel 13. decembra 2005
   Vážený pán,
   odvolávam sa na Váš list tohto znenia:
   „V nadväznosti na začatie rokovaní medzi Európskym spoločenstvom (ES) a Kórejskou republikou podľa článku XXIV:6 a článku XXVIII GATT 1994 o zmene úľav v harmonogramoch Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky počas ich pristúpenia k ES s cieľom uzatvoriť rokovania, ktoré sa začali po oznámení ES WTO z 19. januára 2004 podľa článku XXIV:6 GATT 1994, ES a Kórejská republika schválili toto:
   ES súhlasí s tým, že zahrnie do svojho harmonogramu pre colné územie ES 25 úľavy, ktoré boli zahrnuté v predchádzajúcom harmonograme.
   ES súhlasí, že zavedie tieto znížené sadzby:

               8525 40 99: znížená sadzba 12,5 %,

               3903 19 00: znížená sadzba 4 %,

               8521 10 30: znížená sadzba 13,0 %,

               8527 31 91: znížená sadzba 11,4 %.

         Uvedené znížené sadzby platia podľa toho, čo nastane skôr: na obdobie troch rokov alebo až do dňa, keď implementácia výsledkov rokovania o rozvojovom programe z Dauhá dosiahne túto úroveň sadzieb. Uvedená znížená sadzba na 8525 40 99 však platí podľa toho, čo nastane skôr, na obdobie štyroch rokov alebo až do dňa, keď implementácia výsledkov rokovania o rozvojovom programe z Dauhá dosiahne túto úroveň sadzieb. Uvedené obdobie sa začína v deň implementácie.
   Táto dohoda nadobúda platnosť dňom, keď ES dostane od Kórejskej republiky po posúdení zmluvnými stranami v súlade s ich vlastnými postupmi príslušne koncipovaný list, v ktorom vyjadrí svoj súhlas. ES sa zaväzuje vyvinúť najvyššie úsilie, aby zabezpečilo, že vhodné vykonávacie opatrenia nadobudnú platnosť najneskôr 1. januára 2006.“
   Je mi cťou vyjadriť súhlas mojej vlády.
   Prijmite prosím, vážený pán, prejav mojej najhlbšej úcty.

         Za vládu Kórejskej republiky


title: Rozhodnutie Rady z 29. júna 1984 o štruktúrach a postupoch správy a koordinácie výskumných, rozvojových a demonštračných činností spoločenstva

text:
Dôležité právne oznámenie

|

31984D0338

Úradný vestník L 177 , 04/07/1984 S. 0025 - 0028 Fínske špeciálne vydanie: Kapitola 16 Zväzok 1 S. 0067  Španielske špeciálne vydanie: Kapitola 12 Zväzok 4 S. 0116  Švédske špeciálne vydanie: Kapitola 16 Zväzok 1 S. 0067  Portugalské špeciálne vydanie Kapitola 12 Zväzok 4 S. 0116

		Rozhodnutie Radyz 29. júna 1984o štruktúrach a postupoch správy a koordinácie výskumných, rozvojových a demonštračných činností spoločenstva(84/338/Euratom, ESUO, EHS)RADA EURÓPSKYCH SPOLOČENSTIEV,so zreteľom na zmluvy o založení Európskych spoločenstiev,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže Rada 14. januára 1974 schválila rezolúciu o koordinácii vnútroštátnych politík a identifikácii činností v záujme spoločenstva v oblasti vedy a techniky [4];keďže Komisia 21. decembra 1982 zaslala Rade správu predkladajúcu európsku stratégiu pre vedu a techniku (rámcový program 1984 až 1987);keďže Rada 25. júla 1983 schválila rezolúciu o rámcových programoch pre výskumné, rozvojové a demonštračné činnosti spoločenstva a prvom rámcovom programe pre obdobie 1984 až 1987 [5];keďže je dôležité, ak sa má stratégia navrhovaná Komisiou uplatňovať, aby sa riadenie a koordinácia štruktúr a postupov organizovala so zreteľom na dosiahnutie väčšej efektívnosti zo strany orgánov spoločenstva a hlavne racionalizácie existujúceho systému;keďže sa bralo do úvahy stanovisko poskytnuté Výborom pre vedecký a technický výskum (CREST),ROZHODLA TAKTO:Článok 1Týmto sa pri Komisii zriaďujú poradné výbory pre riadenie a koordináciu, ďalej len "PVRK", ktoré sú vymenované v zozname v prílohe.Zoznam bude revidovaný a dopĺňaný podľa potreby na základe rozhodnutí o nových programoch.Článok 21. Poslaním "PVRK" je pomáhať Komisii pri uskutočňovaní jej úlohy definovania a prípravy výskumných, rozvojových a demonštračných činností a jej riadiacich a koordinačných funkcií, ktoré súvisia s uskutočňovaním vedeckej a technickej stratégie spoločenstva.2. Od "PVRK" sa požaduje:a) poskytovanie informácií a rád Komisii o vedeckých a technických otázkach v oblastiach ich príslušnosti;b) pravidelné porovnávanie národných programov pre rozvoj vedy a techniky v odvetviach, o ktoré sa spoločenstvo zaujíma, a poskytovanie informácií pre Komisiu, ktoré súvisia s takým porovnávaním, aby sa mohli určovať koordinačné činnosti, ktoré by sa mohli vykonať medzi členskými štátmi;c) poskytnutie pomoci Komisii, na základe vedeckých a technických cieľov stanovených v rámcovom programe, pri identifikácii a výbere takých tém alebo činností, ktoré by mohli byť predmetom výskumných, rozvojových a demonštračných činností spoločenstva;d) prispievanie k optimálnej realizácii výskumných, rozvojových a demonštračných programov spoločenstva — za ktoré leží zodpovednosť na Komisii — a obzvlášť podieľanie sa na podrobnom vypracovaní projektov a ich selekcii a vyhodnocovaní výsledkov a zabezpečovanie lepšieho prepojenia medzi uskutočňovaním programov na úrovni spoločenstva a príslušnou výskumnou a rozvojovou činnosťou, ktorá sa vykonáva v členských štátoch v ich vlastnej zodpovednosti;e) formulovanie názorov na vedeckú a technickú spoluprácu, ktorá sa plánuje medzi európskymi spoločenstvami, tretími krajinami a/alebo medzinárodnými organizáciami v špecifických oblastiach ich záujmu.Článok 31. Každý PVRK vymenúva Komisia na základe nominácie uskutočnenej členskými štátmi.2. Skladá sa:- z dvoch zástupcov z každého členského štátu, ktorých funkcia trvá štyri roky, a ktorým môžu pomáhať alebo ich nahrádzať národní experti za podmienok uvedených v článku 4,- z dvoch zástupcov Komisie, ktorým môžu pomáhať alebo ich nahrádzať iní zástupcovia za podmienok uvedených v článku 4,- z jedného predsedu.3. Predseda každého PVRK je volený zo zástupcov členských štátov v súlade s rokovacím poriadkom. Jeho funkčné obdobie trvá dva roky, jedenkrát je možné ho predĺžiť. Členská krajina, z ktorej predseda pochádza, ustanoví jeho zástupcu.4. Sekretariát poskytne Komisia.5. Každý PVRK zostaví vlastný rokovací poriadok.6. Každý PVRK sa stretáva aspoň raz do roka.Článok 4PVRK organizujú svoju prácu takým spôsobom, aby mohli získali znalecké posudky, ktoré by mohli potrebovať, a stretávajú sa v rôznych zostavách podľa povahy úloh, ktoré majú uskutočniť. S týmto cieľom môžu byť každý členský štát a Komisia zastúpené na každom stretnutí PVRK najviac tromi osobami vybratými zo zástupcov alebo odborníkov uvedených v článku 3.Článok 51. PVRK môžu zostavovať pracovné skupiny ad hoc s presne definovanými úlohami, ktoré sú časovo ohraničené.2. Každej pracovnej skupine ad hoc predsedá niektorý člen PVRK. Skladajú sa najviac z dvoch členov za každý členský štát a dvoch zástupcov Komisie.Článok 6Komisia dohliada, aby sa zorganizovali všetky potrebné kontakty medzi PVRK. Stanoviská, ktoré podávajú PVRK, zahŕňajú všetky menšinové názory. Komisia ich postúpi Parlamentu a Rade na systematickom základe.Článok 7a) Výbory uvedené v:- článku 3 rozhodnutia Rady 78/264/Euratom zo 6. marca 1978 o prieskume a ťažbe uránu, [6] v znení rozhodnutia 81/364/Euratom [7],- článku 4 rozhodnutia Rady 84/60/Euratom z 31. januára 1984 o odstavení jadrových zariadení [8],- článku 4 rozhodnutia Rady 79/345/Euratom z 27. marca 1979 o bezpečnosti teplovodných reaktorov [9],- článku 5 rozhodnutia Rady 81/213/EHS z 3. marca 1981 o ochrane životného prostredia a klimatológii [10],- článku 3 rozhodnutia Rady 81/1014/EHS z 15. decembra 1981 o textile a odevoch [11],- článku 4 rozhodnutia Rady 81/1032/EHS zo 7. decembra 1981 o biomolekulárnom inžinierstve [12],- článku 3 rozhodnutia Rady 82/402/EHS zo 17. mája 1982 o surovinách [13],- článku 3 rozhodnutia Rady 82/752/EHS zo 4. novembra 1982 o systéme strojového prekladu vyššieho dizajnu [14],- článku 3 rozhodnutia Rady 82/837/EHS z 3. decembra 1982 o vede a technológii pre rozvoj [15],- článok 4 rozhodnutia Rady 82/839/EHS z 22. novembra 1982 o účinku spracovania na fyzikálne vlastnosti potravín [16],- článku 4 rozhodnutia Rady 84/197/EHS z 2. apríla 1984 o použití vedľajších produktov obsahujúcich lignocelulózu a iné rastlinné rezíduá na kŕmenie zvierat [17],- článku 4 rozhodnutia Rady 84/304/EHS z 24. mája 1984 o účinkoch spracovania a distribúcie na kvalitu a výživnú hodnotu potravy [18]sa týmto rozpúšťajú.b) Všetky ostatné poradné výbory pre riadenie programov (PVRP) uvedené v odseku 1 rezolúcie Rady z 18. júla 1977 [19] sa týmto rozpúšťajú s výnimkou PVRP pre program pre prevádzku a využitie HFR reaktora a PVRP pre nakladanie a skladovanie rádioaktívneho odpadu, ktorý je zachovaný na jediný účel radiť Komisii pri vykonávaní akčného plánu spoločenstva v oblasti rádioaktívneho odpadu počas celého trvania plánu, pretože taký účel je uvedený v rezolúcii Rady z 18. februára 1980 [20].Článok 8Nové PVRK uvedené v článku 1 začnú fungovať najneskôr do šiestich mesiacov od nadobudnutia účinnosti tohto rozhodnutia.Výbory rozpustené podľa článku 7 pokračujú vo vykonávaní svojich úloh, až kým nové PVRK nezačnú efektívne fungovať.Článok 9Po uplynutí najviac troch rokov sa štruktúry a postupy stanovené týmto rozhodnutím preskúmajú na základe správy Komisie s cieľom vyhodnotiť ich efektívnosť a prípadne ich zlepšiť.Článok 10Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.V Luxemburgu 29. júna 1984Za RadupredsedaL. Fabius[1] Ú. v. ES C 113, 27.4.1983, s. 4.[2] Ú. v. ES C 307, 14.11.1983, s. 112 a Ú. v. ES C 351, 24.12.1983, s. 10.[3] Ú. v. ES C 341, 19.12.1983, s. 51.[4] Ú. v. ES C 7, 29.1.1974, s. 2.[5] Ú. v. ES C 208, 4.8.1983, s. 1.[6] Ú. v. ES L 72, 14.3.1978, s. 12.[7] Ú. v. ES L 137, 23.5.1981, s. 44.[8] Ú. v. ES L 36, 8.2.1984, s. 23.[9] Ú. v. ES L 83, 3.4.1979, s. 21.[10] Ú. v. ES L 101, 11.4.1981, s. 1.[11] Ú. v. ES L 367, 23.12.1981, s. 29.[12] Ú. v. ES L 375, 30.12.1981, s. 1.[13] Ú. v. ES L 174, 21.6.1982, s. 23.[14] Ú. v. ES L 317, 13.11.1982, s. 19.[15] Ú. v. ES L 352, 14.12.1982, s. 24.[16] Ú. v. ES L 353, 15.12.1982, s. 25.[17] Ú. v. ES L 103, 16.4.1984, s. 23.[18] Ú. v. ES L 151, 7.6.1984, s. 46.[19] Ú. v. ES C 192, 11.8.1977, s. 1.[20] Ú. v. ES C 51, 29.2.1980, s. 4.--------------------------------------------------PRÍLOHAVÝBORY, KTORÉ SA MAJÚ ZRIADIŤSEKTOR | Výbory |PRIEMYSEL | 1.Priemyselná technológia2.Vedecké a technické normy3.Biotechnológia |SUROVINY A INÉ MATERIÁLY | 4.Suroviny a iné materiály |ENERGIA | 5.Energia jadrového štiepeniaReaktory a bezpečnosť, kontrola štiepnych materiálov 6.Energia jadrového štiepeniaCyklus palív/spracovanie a skladovanie odpadu 7.Iná energia než jadrová |ROZVOJOVÁ POMOC | 8.Výskum v súvislosti s rozvojom |ZDRAVIE A BEZPEČNOSŤ | 9.Výskum v oblasti medicíny a zdravia10.Ochrana pred žiarením |ŽIVOTNÉ PROSTREDIE | 11.Životné prostredie a klimatológia |JAZYKY | 12.Lingvistické problémy |--------------------------------------------------